title: Maakeski

text: Häntämäentie meni Anttilaan, mutta se jatkui sen ohitse (ilmeisesti Möysälänkallion länsipuolitse, nykyisen Alpakan eli Leppävaaran ohitse) Hirt Niemen (nykyisen Hirtniemen) länsirantaa pitkin Taipalen Njemen editse Kirjois njemi -nimiseen paikkaan (nykyinen Kirjosniemi). Polku lienee haarautunut jostain nykyisen Leppäkorven kohdalta ja mennyt siitä ehkä nykyisen Anttilanvuoren pohjoispuolitse Hirtniemen itäpuolelle. Häntämäentie näyttäisi yhtyneen nykyiseen Harilantiehen kenties jossain Alpakan ja Saarikon luona; karttaan merkitty polku kulki sieltä Parannusrannan kautta Konnuun ja edelleen Nyystölään jokseenkin nykyistä reittiään.


title: Maakeski

text: Maakesken edustalla olevista Päijänteen saarista kartassa on nimetty muun muassa "Hovari Sari" (eli nykyinen Huovari) ja "Lammas Sari".


title: Maakeski

text: Maakesken kylä on merkitty karttaan joen, nykyisen Kylänjoen, varteen. Kylän rakennuksista on merkitty nykyiselle paikalleen majurin puustelli (eli nykyinen Anttila). Maantieteellisenä paikannimenä on kartassa kuitenkin Häpiämäki, nykyisen Häntämäen kohdalla, mikä voi olla kirjoitusvirhe. Muut Maakesken talojen rakennukset ovat jokseenkin nykyisten Muurahaismäentien, Mukulintien ja Häntämäentien risteyksen ympärillä. Pitkä rakennusrivi on piirretty karttaan risteyksen koillispuolelle Häntämäentien molemmin puolin, mutta enimmäkseen tien itäpuolelle – nykyisen Punaisen tuvan kohdalle ja siitä Anttilaan päin. Iso-Häkkä lienee yhä karttaan merkityllä paikallaan. Vanha maantie eli nykyinen Maakesken lenkki on kartassa sillä paikalla missä se on nytkin. Mitään rakennuksia ei kartassa ole Kylänjoen ja tienristeyksen etelä- eikä länsipuolella (nykyisellä Sallanmäellä ja Vakkilassa). Torppia tai mäkitupia ei Maakesken karttaan ole merkitty. Kartassa ei ole myöskään merkintöjä Maakesken myllyistä tai sahoista. Linnamäki on piirretty sinne, missä se nykyisinkin on.


title: Maakeski

text: Kuninkaan kartaston tekoaikana Maakeskessä oli noin 350 asukasta. Taloja olivat Maakesken säteri (eli sotilaskartano eli karttaan erilleen merkitty majurin puustelli, nykyinen Anttila), Varis, Kallio-Kipaila, Kylä-Kipaila, Kangas-Paavo, Kylä-Paavo, Rekola, Teppinen, Lohtari, Rasvala, Salvila, Uotila, Sisto, Nikula, Häkkä ja Kekkala eli kappalaisen puustelli eli -kartano (jotka on kaikki piirretty ryhmäkylään). Anttilalla oli ainakin kuusi torppaa, Rekolalla yksi torppa samoin Rasvalalla ja Kekkalalla. Lisäksi kylässä lienee ollut ainakin kutojan, sepän, räätälin ja karvarin torpat samoin kuin useita sotilas- ja reserviläistorppia. Itsellisillä lienee ollut omia mäkitupiansa.


title: Maakeski

text: Vanhan maantien ja kylän halki kulkevan Kylänjoen varteen keskittynyttä historiallista taajamaa ympäröi laajahko, metsiin rajautuva avoin peltomaisema. Sen laidalla sijaitseva seuratalo Rientola on Maakesken nuorisoseuran perustamisajalta 1920-luvun alusta. Kyläkeskuksen ulkopuolella, Lahti-Jämsä -maantien varrella sijaitsee Maakesken 1905 perustetun työväenyhdistyksen talo.


title: Maakeski

text: Maakeskessä on Padasjoen miesten sotaan lähtemisen muistomerkki Sallanmäellä (Maakeskenraitti 79, Maakeski).


title: Maakeski

text: Maakesken Rientolan seinällä on - aikaisemmin koulun seinällä ollut - sankarien muistolaatta, mistä ilmenevät sodassa kaatuneiden miesten nimet sekä syntymä- ja kuolinajat. Kaikilla taulussa mainituilla sankarivainajilla on jokin yhteys Maakeskeen, mutta siinä eivät ole esimerkiksi kaikkien Maakeskessä syntyneiden tai Maakesken koulua käyneiden sankarivainajien nimet.


title: Maakeski

text:
Katso Juha Nirkko (toim.): Suomalaisen päivä. SKS. 420 s.
- Mikko Korkeela: Nautakuoro vastaa


title: Maakeski

text: Lahden Radioharrastajien kuuntelupiste on Maakeskessä. Häiriöttömät, antoisat kuunteluolosuhteet ja pitkät antennit ovat tarjolla Maakesken DX-peditioneilla. Maakeskessä sijaitsevassa kuuntelupisteessä on kuultu kesäkuusta 1997 lähtien lukuisia harvinaisuuksia; kaksi keskiaaltoperulaista, lukuisia papualaisia lyhyillä aalloilla, ja lähes sata keskiaaltojenkkiä


title: Maakeski

text: Kirjailija Timo Hännikäinen on syntyisin Maakeskestä, samoin kirjailija Toivo Jalli. Jallin teoksen "Muista musta valkea" on Helsingin Sanomat nimennyt kunnalliskirjastoon yhdeksi Padasjoen teokseksi. Jallin kirja "Kylä maan keskellä" (Padasjoki, 2001) käsittelee Maakeskeä.


title: Kollo (departementti)

text: Kollo on departementti Nigerin Tillabérin alueella. Se sijaitsee Sahelin vyöhykkeellä Nigerjoen varrella. Departementin pinta-ala on 10 002 neliökilometriä. Asukkaita on 431 000 henkeä (vuonna 2010, arvio).


title: Kollo (departementti)

text: Kollon departementti rajoittuu pohjoisessa Tillabérin alueen Tillabérin, Ouallamin ja Filinguén departementteihin, idässä Dosson alueen Boboyen departementtiin, etelässä ja lounaassa Sayn ja lännessä Téran departementteihin. Alueen keskellä sijaitsee Niameyn kaupunkialue.


title: Kollo (departementti)

text: Departementin hallinnollinen keskus on Kollon kaupunki. Lisäksi siihen kuuluu kymmenen maalaiskuntaa: Bitinkodji (Saga Fondo), Dantchandou, Hamdallaye, Karma, Kirtachi, Kouré, Liboré, N’Dounga, Namaro ja Youri (Kourtéré). Tärkeimmät elinkeinot ovat hirssin ja durran sekä keinokasteluun perustuva riisin viljely.


title: Steven Reiss

text: Steven Reiss oli psykologian ja psykiatrian professori Ohio State Universitystä USA:sta. Hän valmistui 1968 Dartmouth Collegesta kunniamaininnalla ja 1972 psykologian tohtoriksi Yalen yliopistosta. Social Science Citation Indexin mukaan professori Reiss oli yksi vaikutusvaltaisimmista tutkijoista maailmassa, ja hän oli erikoistunut henkiseen jälkeenjääneisyyteen ja kehityshäiriöihin ().


title: Steven Reiss

text: Professori Reiss toi julki vaikutusvaltaisia uusia ideoita. Hänen ajatuksensa "diagnostisesta varjostuksesta" vaati huomiota psykiatristen oireiden alidiagnosointiin ihmisillä, jotka kärsivät MR/DD -ongelmista. Hänen tutkimuksensa auttoi dokumentoimaan miljoonan alihoidetun ja voimattoman amerikkalaisen potilaan tarpeet, jotka kärsivät niin henkisestä jälkeenjääneisyydestä kuin mielenterveydellisistä sairauksista.


title: Steven Reiss

text: Professori Reiss kehitti yhdessä Harvardin yliopiston professorin Richard McNallyn kanssa konseptin pelkoherkkyydestä (), jonka ytimessä on oletus siitä, että pelko motivoi ihmisiä eri tavoin. PsychInfon mukaan tämä teoria on poikinut yli 400 vertaisarvioitua tutkimusta. Tutkimusten tulokset ovat osoittaneet, että on mahdollista huomata taipumus paniikkihäiriöön vuosia ennen oireiden ilmeentymistä. USA:n armeija on soveltanut AS-teoriaa löytääkseen ne alokkaat, jotka todennäköisimmin joutuisivat paniikkiin ensitaistelun aiheuttaman stressin johdosta. Professori Reiss on soveltanut AS-teoriaa myös kaksoisdiagnosointiin.


title: Steven Reiss

text: Professori Reiss kehitti ainoan persoonallisuustestin, joka perustuu ihmisten omiin näkemyksiin siitä, mikä heitä motivoi, Reissin motivaatioprofiilin (RMP). RMP on ensimmäinen tieteellisesti kehitetty ja validi ihmisen yksilöllisiä motiiveja mittaava testi. Reissin mukaan ihmisiä motivoi 16 elämän perusmotiivia (). Kullakin ihmisellä on täysin yksilöllinen motivaatioprofiili, koska nämä eri motiivit vaikuttavat heissä eri tavoin. Reissin motivaatioprofiilia käytetään työkaluna mm. itsetuntemuksen parantamisessa, ihmisten ja tiimien johtamisessa, stressinhallinnassa, urheiluvalmennuksessa ja ura- ja opinto-ohjauksessa.


title: Steven Reiss

text: Reissin motivaatioprofiiliin liittyen Steven Reiss julkaisi useita artikkeleita ja kolme kirjaa, joiden nimet ovat ”Who am I? The 16 Basic Desires that Motivate Our Actions and Define Our Personalities” (2000), ”The Normal Personality: A New Way of Thinking About People” (2008) sekä vuonna 2015 ilmestynyt "The 16 Strivings for God: The New Psychology of Religious Experiences".


title: Steven Reiss

text: Steven Reiss menehtyi 28. lokakuuta 2016 kotonaan Ohiossa Yhdysvalloissa.


title: The Left Shoe Company

text: The Left Shoe Company oli miesten kenkiä myyvä yritys, joka mittasi asiakkaan jalan muodon 3D-skannerilla valmistaakseen asiakkaalle sopivat kengät.


title: The Left Shoe Company

text: Mittatilauskenkien valmistus alkoi nimellä ”The Left Foot Company” vuonna 1998. Left Foot Company voitti Tuottava Idea -kilpailun yrityssarjan vuonna 2002. Left Foot Company -toiminnan aloittanut Pomarfin on yhtiöittänyt mittatilauskenkien valmistuksen ja jäänyt muodostettuun Left Shoe Companyyn vähemmistöosakkaaksi. Yritys meni konkurssiin heinäkuussa 2016.


title: Verónica Cepede Royg

text: Verónica Cepede Royg (s. 21. tammikuuta 1992 Asunción) on paraguaylainen tennispelaaja. Parhaimmillaan hän on ollut kaksinpelissä WTA-listan sijalla 128 heinäkuussa 2014. Hän on voittanut urallaan 14 ITF-turnausta kaksinpelissä ja 21 nelinpelissä.


title: Verónica Cepede Royg

text: Junioriurallaan Cepede Royg oli parhaimmillaan maailmanlistan yhdestoista. Vuonna 2012 hänet kutsuttiin kilpailemaan Lontoon olympialaisiin. Siellä hän hävisi avauskierroksella Varvara Lepchenkoa vastaan. Cepede Royg saavutti nelinpelin turnausvoiton Rio de Janeirossa helmikuussa 2016 María Irigoyenin kanssa.


title: Onur Air

text: Onur Air on turkkilainen halpalentoyhtiö, joka on perustettu Istanbulissa vuonna 1992. Turkin suurin yksityinen lentoyhtiö aloitti toimintansa 14. toukokuuta 1992 kahdella vuokratulla Airbus A320 -lentokoneella. Onur Air kuljettaa noin 1,4 miljoonaa matkustajaa vuodessa. Yhtiön päämaja sijaitsee Istanbulissa.


title: Onur Air

text: Suomalaisista matkanjärjestäjistä Lomamatkat käyttää Onur Airia Turkin-tilauslennoissaan maakuntakentiltä.


title: Onur Air

text: Heinäkuussa 2016:


title: Sean Nunes

text: Sean Nunes (s. 12. toukokuuta 1973 Kingston) on jamaikalainen entinen kilpapurjehtija. 213-senttinen ja 73-kiloinen Nunes kilpaili Sydneyn olympialaisissa 2000 470-luokassa, jossa hän sijoittui parinsa Andrew Goodingin kanssa 25:nneksi.


title: Wallander: Velkoja

text: Velkoja on Wallander-elokuvasarjan toisen tuotantokauden kahdestoista elokuva.


title: Wallander: Velkoja

text: Nainen löydetään surmattuna asunnostaan. Murhan jäljet johtavat kamppailulajien ja pelivelkojen maailmaan. Elokuvassa keskeiseen osaan nousee poliisikokelas Isabelle, joka tunsi surmatun. Isabellen menneisyydestä paljastuu ikäviä asioita.


title: Liu

text: Liu on kiinalainen sukunimi. Se on useimmin nimen 刘 (perint. 劉) pinyin-latinisointimuoto ("Liú"), ja joskus myös sukunimen 章 latinisointimuoto. Se on Kiinan kansantasavallan neljänneksi yleisin sukunimi.


title: Liu

text: Nimellä Liu on useita eri tavoin kirjoitettavia variaatioita niin Kiinan kansantasavallassa kuin muissakin Itä-Aasian maissa, kuten "Lau" ja "Lao".


title: Hamdallaye

text: Hamdallaye on maalaiskunta ja sen keskuskylä Nigerin Tillabérin alueen Kollon departementissa. Se sijaitsee Sahelin vyöhykkeellä noin 35 kilometriä Niameysta itään. Kunnassa on 56 000 asukasta (vuonna 2010, arvio).


title: Hamdallaye

text: Hamdallayen kunnan pinta-ala on 1 852 neliökilometriä. Se rajoittuu pohjoisessa Ouallamin departementin Simirin kuntaan, idässä Tagazariin ja Dantchandouhun, etelässä Kouréen ja N’Doungaan sekä lännessä Karmaan, Liboréen ja Niameyn kaupunkiin. Seutu on etupäässä heinäkasvillisuuden, pensaikon ja puuston peittämää kumpuilevaa tasankoa. Pohjoisessa esiintyy myös hiekkadyynejä. Luonnonvarainen kasvillisuus ja varsinkin eläimistö on kärsinyt voimakkaasti ihmisen toiminnasta. Sadevesi muodostaa pieniä järviä, joista osa kuivuu talven ajaksi.


title: Hamdallaye

text: Kuntaan kuuluu 46 hallintokylää, neljä perinteistä kylää, 35 pikkukylää ja kuusi leiripaikkaa. Asukkaista suurin osa on djermoja. Lisäksi on fulbeja, belloja, hausoja ja gurmia. Vuonna 2002 perustetun kunnan ja 51 kyläpäällikön lisäksi paikallishallintoon osallistuu ranskalaisten siirtomaaisäntien perustaman kantonin perinteinen päällikkö eli "mayaki".


title: Hamdallaye

text: Kunnan kautta kulkee Niameyn ja Filinguén välinen päällystetty maantie, josta haarautuu tie Dantchandouhun. Paikallisia elinkeinoja ovat maanviljely sekä laiduntamiseen ja paimentolaisuuteen perustuva karjanhoito. Tärkeimmät viljelykasvit ovat hirssi, durra, lehmänpapu ja maapähkinä. Kotieläimiin kuuluvat naudat, lampaat ja vuohet sekä vähäisessä määrin aasit, kamelit ja hevoset. Köyhtyneillä mailla alkeellisin menetelmin harjoitettava maanviljely on tehotonta ja karjanhoito kärsii eläintaudeista ja laidunmaiden puutteesta. Niiden lisäksi harjoitetaan kalastusta ja naiset tekevät perinteisiä käsitöitä. Suuri osa nuorisosta on muutanut ansiotöihin Niameyhin tai naapurimaihin.


title: Hamdallaye

text: Kunnan alueella toimii 49 alkeiskoulua, neljä madrasaa, keskikoulu ja ranskalais-arabialainen keskikoulu. Hamdallayessa on terveyskeskus sekä apteekki ja 11 kylässä terveysasemat. Koulutus- ja terveyspalvelujen tila on kokonaisuutena heikko. Vesihuolto käsittää 33 perinteistä ja 104 nykyaikaista kaivoa sekä 59 käsipumpulla varustettua porakaivoa ja viisi vesijohtoa. Elintarvikehuollosta vastaavat viljapankit, valtion kaupat ja varastot sekä myllyt. Kahdeksassa kylässä viikoittain järjestettävistä markkinoista tärkein on Hamdallayessa, jossa käy myös niameylaisia sekä nigerialaisia kauppiaita. Tietoliikennettä edustavat matkapuhelinasemat.


title: Hamdallaye

text: Matkailu Hamdallayeen on käytännössä olematonta. Mahdollinen turisteja houkutteleva kohde voisivat olla alueen kautta sadekauden aikana muuttavat kirahvit.


title: Tillabéri (departementti)

text: Tillabéri on departementti Nigerin Tillabérin alueella. Se sijaitsee Sahelin alueella Nigerjoen varrella. Departementin pinta-ala on 8 715 neliökilometriä. Asukkaita on 287 700 henkeä (vuonna 2010, arvio).


title: Tillabéri (departementti)

text: Tillabérin departementti rajoittuu idässä Ouallamin, etelässä Kollon ja lännessä Téran departementteihin sekä pohjoisessa Maliin. Sen hallinnollinen keskus on Tillabérin kaupunki. Lisäksi siihen kuuluu kahdeksan maalaiskuntaa: Anzourou, Ayérou, Bibiyergou, Dessa, Inates, Kourteye, Sakoira ja Sinder. Tärkeimmät elinkeinot ovat osin keinokasteluun perustuva maanviljely (hirssi, durra, riisi) sekä paimentolaisten harjoittama karjanhoito.


title: Damian McDonald

text: Damian John McDonald (12. toukokuuta 1972 Melbourne – 23. maaliskuuta 2007 Melbourne) oli australialainen maantiepyöräilijä.


title: Damian McDonald

text: McDonald sijoittui vuoden 1993 MM-kisoissa aika-ajossa kuudenneksi ja oli samana vuonna Etelä-Afrikassa järjestetyn Rapport Tourin neljäs. Hän pyöräili Kansainyhteisön kisoissa 1994 maansa joukkueessa, joka sai kultaa joukkueaika-ajossa, ja MM-kilpailuissa 1995 hän varmisti maalleen suurimman mahdollisen osallistujamäärän Atlantan olympialaisiin 1996 sijoittumalla maantieajon 42:nneksi. McDonald oli itse olympialaisissa saman kilpailun 65:s. Hän ajoi Blackburn Cycling Club -tallissa ja voitti Malesiassa Tour de Langkawin 1996. McDonald lopetti kilpailu-uransa vuonna 1997.


title: Damian McDonald

text: McDonald kuoli 34-vuotiaana melbournelaisessa tunnelissa sattuneessa onnettomuudessa, jossa viisi autoa törmäsi.


title: Kerbogha

text: Kerbogha (, ) oli Mosulin atabeg eli kuvernööri ensimmäisen ristiretken aikaan.


title: Kerbogha

text: Vuonna 1098 Kerbogha sai tietää ristiretkeläisten piirittävän Antiokiaa, ja johti joukkonsa kaupungin avuksi. Saavuttuaan paikalle kaupunki oli jo ristiretkeläisten hallussa. Nämä eivät kuitenkaan olleet ehtineet muonittaa kaupunkia, joten Kerbogha alkoi vuorostaan piirittää Antiokiaa. Ristiretkeläiset lähettivät Pietari Erakon neuvottelemaan Kerboghan kanssa mahdollisuudesta ratkaista tilanne kaksintaistelulla, mutta Kerbogha kieltäytyi ja jatkoi piiritystä.


title: Kerbogha

text: Piirityksen aikana ristiretkeläisten mukana ollut Pietari Bartolomeus väitti nähneensä näyn pyhästä keihäästä, jonka he pian löysivät kaupungista. Keihään löytymistä pidettiin hyvänä enteenä ja se kohotti kristittyjen moraalia vaikeassa tilanteessa. Samaan aikaan muslimien sotajoukoissa syntyi ristiriitoja, sillä se sisälsi armeijoita useilta alueilta. Ainoa sotajoukkoa yhdessä pitänyt asia olikin pelko siitä, että Kerboghan todellinen tavoite olisi heidän lääniensä valtaus.


title: Kerbogha

text: 28. kesäkuuta ristiretkeläiset hyökkäsivät Antiokiasta Bohemundin johdolla. Kerbogha yllättyi ristiretkeläisten voimakkaasta hyökkäyksestä, sillä oli odottanut huonosti organisoitua, heikkoa armeijaa. Tällöin Kerboghaa pelänneet emiirit päättivät nöyryyttää tätä ja jättäytyivät taistelusta kriittisellä hetkellä. Kerboghan täytyi perääntyä ja hän palasi Mosuliin epäonnistuneena.


title: Wallander: Perintö

text: Perintö on Wallander-elokuvasarjan toisen tuotantokauden yhdestoista elokuva.


title: Wallander: Perintö

text: Mehupuristamon toimitusjohtaja murhataan. Murhaaja löytyy helposti, mutta onko hän sittenkään oikea syyllinen? Siitä Wallander ja Katarina Ahlsell ovat eri mieltä, mikä viilentää heidän välejään.


title: Yöpartio

text: Yöpartio tarkoittaa seuraavia asioita:


title: Elafónisoksen taistelu (1718)

text: Elafónisoksen taistelu käytiin 20.–22. heinäkuuta 1718 nykyisin Kreikkaan kuuluvan Elafónisoksen saaren edustalla, kun Venetsian laivasto otti yhteen osmanien laivaston kanssa. Taistelu päättyi Venetsian voittoon.


title: Elafónisoksen taistelu (1718)

text: Taistelu käytiin venetsialaisten ja osmanien välillä saaren edustalla 20.–22. heinäkuuta 1718, kun Markantónis Diedoksen johtama 26 aluksesta muodostunut laivasto otti yhteen Souleiman Kotzan johtaman 36 purjealuksen osmanilaivaston kanssa. Taistelu päättyi Venetsian voittoon ja osa osmanien laivastosta pelastautui Kytheran saarelle.


title: Elafónisoksen taistelu (1718)

text: Elafónisoksen taistelu oli vuosina 1714–1718 käydyn Venetsian–Turkin sodan viimeinen operaatio, sillä 21. heinäkuuta allekirjoitettiin sodan päättänyt Passarowitzin rauhansopimus.


title: Samuel Groth

text: Samuel Groth (s. 19. lokakuuta 1987 Narrandera) on australialainen tennispelaaja. Parhaimmillaan hän on ollut kaksinpelissä ATP-listan sijalla 53 elokuussa 2015.


title: Samuel Groth

text: Vuonna 2009 Groth pelasi ensimmäistä kertaa Grand Slam -turnauksen pääsarjassa. Hän hävisi Australian avointen ensimmäisellä kierroksella Mardy Fishille luvuin 7–6(3), 4–6, 5–7, 0–6.


title: Samuel Groth

text: Groth syötti toukokuussa 2012 Busanin Challenger-turnauksessa kaikkien aikojen nopeimman syötön, jonka nopeudeksi mitattiin 263 km/h. Entinen nopeusennätys, 251 km/h, oli Ivo Karlovićin nimissä.


title: Samuel Groth

text: Groth oli naimisissa tennispelaaja Jarmila Gajdošován kanssa vuodesta 2009 huhtikuuhun 2011.


title: Scuderia Famà

text: Scuderia Famà on italialainen autourheilutalli. Talli perustettiin vuonna 1985. Talli on kilpaillut mm International Formula Master, Euroseries 3000 ja World Series by Nissan-sarjoissa.


title: James McClean

text: James Aaron McClean (s. 22. huhtikuuta 1989 Derry, Pohjois-Irlanti) on irlantilainen jalkapalloilija. Hän edustaa Englannin Valioliigassa pelaavaa West Bromwichia ja on pelipaikaltaan laitalinkki.


title: James McClean

text: McClean edusti kotikaupunkinsa Derry Cityä ennen siirtymistään Koillis-Englannin Sunderlandiin elokuussa 2011. Hän ei kuitenkaan tehnyt ensiesiintymistään Sunderlandissa vasta kuin Martin O'Neillin alaisuudessa, joka otti vetovastuun seurassa joulukuussa 2011. Tämän jälkeen McClean nousi joukkueen avauskokoonpanoon. Hän pelasi avauskaudellaan Sunderlandissa 23 valioliigaottelua, joissa teki viisi maalia. Seuraavalla kaudella hän pelasi 36 ottelua ja teki kaksi maalia.


title: James McClean

text: Elokuussa 2013 McClean siirtyi Sunderlandista Mestaruussarjan, Englannin toiseksi korkeimman sarjatason, Wiganiin. Hän pelasi Wiganissa kahden kauden aikana 73 sarjaottelua ja yhden nousukarsintaottelun. Maaleja hän teki yhdeksän. Hän pelasi kaudella 2011–2012 myös viisi ottelua Eurooppa-liigassa.


title: James McClean

text: McClean siirtyi kesällä 2015 Valioliigan West Bromwichiin vajaan 1,8 miljoonan punnan siirtosummalla. Avauskaudellaan hän pelasi 35 ottelua, joissa teki kaksi maalia.


title: James McClean

text: McClean on syntynyt Pohjois-Irlannissa, mutta edustaa maajoukkuetasolla Irlannin tasavaltaa. Hän pelasi Pohjois-Irlannin alle 21-vuotiaiden maajoukkueessa seitsemän ottelua vuosina 2008–2009. McClean sai luvan edustaa Irlannin tasavaltaa helmikuussa 2012 ja myöhemmin samassa kuussa hän teki ensiesiintymisensä maajoukkueessa ottelussa Tšekkiä vastaan.


title: James McClean

text: McClean pelasi EM-kilpailuissa 2012 14 minuuttia ottelussa Espanjaa vastaan. Ensimmäisen maaottelumaalinsa hän teki Portugalia vastaan kesäkuussa 2014. EM-kilpailuissa 2016 hän pelasi Irlannin kaikissa neljässä ottelussa, joista kahdessa avauskokoonpanossa.


title: Marco Venieri

text: Marco Venieri (tai "Venier") oli 1200-luvulla Venetsian tasavaltaan kuulunutta Cerigon (nyk. Kythera) saarta hallinnut venetsialainen henkilö. Venieri kutsui itseään Cerigon kreiviksi tai toisen lähteen mukaan markiisiksi. Venieri kertoi polveutuvansa suoraan jumalatar Afroditestä.


title: Marco Venieri

text: Neljännen ristiretken (1201–1204) päätteeksi Venetsia liitti muun muassa Kytheran ja Elafónisoksen saaret sekä Länsi-Kreetan valtakuntaansa. Venetsia antoi alueet Marco Venierin perheen hallittavaksi vuonna 1207, ja alueet olivat perheen hallussa useiden vuosien ajan.


title: Marco Venieri

text: Marco Venierillä oli Bartolommeo Venieri -niminen lapsi.


title: Ayérou

text: Ayérou (myös "Ayorou" on maalaiskunta ja sen keskuspaikka Nigerin Tillabérin alueen Tillabérin departementissa. Se sijaitsee Nigerjoen rannalla 87 kilometriä Tillabéristä luoteeseen. Kunnassa on 33 000 (vuonna 2010, arvio) ja Ayéroun kolmessa kylässä 7 600 asukasta (vuonna 2001, väestönlaskenta).


title: Ayérou

text: Ayéroun kunnan pinta-ala on 1 132 neliökilometriä. Se rajoittuu pohjoisessa Maliin, koillisessa Tillabérin departementin Inatessin, idässä Sakoiran ja Anzouroun sekä etelässä Dessaan kuntiin ja lännessä Téran departementin Gorouolin kuntaan. Seutu kuuluu Saharan ja Sahelin vyöhykkeen siirtymäalueeseen. Se on etupäässä arokasvillisuuden ja hiekkadyynien peittämää tasankoa, jonka länsipuolella sijaitsee vehreä Nigerjoen laakso järvineen. Huomattavin eläinlaji ovat Nigerin virtahevot, jotka toisinaan tuhoavat viljelyksiä ja aiheuttavat vaaratilanteita.


title: Ayérou

text: Kuntaan kuuluu 15 hallintokylää, kolme perinteistä kylää, 62 pikkukylää, 20 leiriä ja 20 vedenottopaikkaa. Paikallishallinnosta vastaa kunnanjohtaja ja vaaleilla valittava valtuusto. Hallintoon osallistuu myös ranskalaisten siirtomaaisäntien perustaman kantonin perinteinen päällikkö sekä 14 kylä- ja kaksi heimopäällikköä.


title: Ayérou

text: Seudun asukkaat ovat songhaita, tuaregeja, belloja, fulbeja ja hausoja. Heidän lisäkseen on Zarmagandan tasangolta sekä Malista, Togosta ja Nigeriasta muuttaneita siirtolaisia.


title: Ayérou

text: Ayérouhun johtaa päällystetty maantie Tillabérista sekä paikallistie Malin rajalta. Väestöstä 85 % harjoittaa sade- ja keinokasteluun perustuvaa maanviljelyä. Tärkeimmät viljelykasvit ovat hirssi, lehmänpapu, durra ja riisi. Lisäksi harjoitetaan puutarhaviljelyä ja kasvatetaan hedelmäpuita.


title: Ayérou

text: Toinen tärkeä elinkeino on laiduntamiseen ja paimentolaisuuteen perustuva karjanhoito. Kotieläimiä ovat naudat, lampaat, vuohet ja aasit. Nigerjoen saarten asukkaat harjoittavat kalastusta, jonka tuloksista suurin osa myydään paikallisilla markkinoilla tai viedään Niameyhin ja sen ympäristöön ja jopa Nigeriaan. Ayérou on tärkeä maataloustuotteiden ja karjakaupan keskus, jonka vaikutus ulottuu Niameyhin, Tillabériin, Téraan, Maliin ja Nigeriaan saakka. Perinteisillä käsityöammateilla on myös huomattava merkitys. Osa väestöstä käy muualla ansiotöissä.


title: Ayérou

text: Kunnassa on 20 alkeiskoulua, jotka tavoittavat 60 % kouluikäisistä (vuonna 2004–2005). Lisäksi on yksi yläkoulu. Terveyspalveluihin kuuluu kolme terveyskeskusta, viisi terveysasemaa ja kaksi apteekkia. Kunnallinen vesihuolto käsittää 13 porakaivoa, 9 vesipostia ja kaksi sementillä vahvistettua kaivoa.


title: Ayérou

text: Ayérou on toistaiseksi melko kehittymätön matkailukohde. Nähtävyyksiin kuuluvat värikkäät sunnuntaimarkkinat, Nigerjoen saarten perinteiset kylät sekä virtahevot ja vesilinnut. Kuntakeskuksessa on hotelli.


title: Huovintie

text: Huovintie on Satakunnassa ja Varsinais-Suomessa kulkeva historiallinen maantie. Se on yhdessä Hämeen Härkätien kanssa Suomen vanhimpia maanteitä. Huovintien arvellaan olevan peräisin jo esihistorialliselta ajalta 800-luvulta, jolloin sitä käytettiin erä- ja kaupparetkillä. Se yhdisti alun perin keskenään Kokemäenjoen suun sekä Pyhäjärven seudun ja Aurajoen latvan asutusalueet.


title: Huovintie

text: Nimityksenä Huovintie on kansanomainen, eikä sitä ole käytetty virallisissa asiakirjoissa. Keskiajalta lähtien tie oli osa Turusta Ulvilan kautta Pohjanmaalle johtanutta maantietä.


title: Huovintie

text: Tien alkuperäinen päätepiste on ollut nykyisten Harjavallan ja Nakkilan kuntien rajalla sijainnut Lammaistenkoski, jonne Köyliönjärveltä lähtenyt helppokulkuista harjumaastoa seuraava reitti päättyi.


title: Huovintie

text: Keskiajalla Ulvilan kaupungin perustamisen jälkeen Huovintie alkoi Ulvilan kirkolta Kokemäenjoen pohjoispuolella. Sieltä se jatkoi joen pohjoisrantaa seuraten kohti Nakkilaa. Joen ylitys tapahtui Haistilan lauttarannan kohdalla. Haistilan ja Ravanin välisestä ylityspaikasta on mainintoja jo keskiajalta ja 1600-luvulta lähtien Haistilassa oli lautta.


title: Huovintie

text: Nakkilasta tie johtaa Lammaistenkoskelle Harjavallan Torttilaan, jossa siitä erkaantuu jokea seuraava Ylä-Satakuntaan kulkeva reitti. Torttilassa Huovintie kääntyy pois jokivarresta ja jatkaa Hiittenharjun sekä Kokemäen Järilänharjun ja Koomankankaan kautta Köyliöön. Siellä se kohtaa Kokemäeltä Turkuun johtavan keskiaikaisen pyhiinvaellusreitin, Pyhän Henrikin tien.


title: Huovintie

text: Köyliönjärven ikivanhasta kulttuurimaisemasta Huovintie jatkaa kohti Varsinais-Suomea ja Oripäätä, kulkien Säkylänharjun ja Virttaankankaan kautta pitkin Säkylän–Mellilän harjujaksoa. Oripäässä Huovintiestä erkanee Turkuun johtava vanha maantie, jota Varsinais-Suomessa on kutsuttu Varkaantieksi. Pöytän, Marttilan ja Loimaan rajalla Huovintie ohittaa Karinaisten Rahkiolla sijaitsevan Parravahan rajakiven ja Tl Koskella sijaitsevan Hevonlinnan harjun ja sen päätepiste on Turun läänin Koskella, jossa se kulkee Isosorvaston kylän Urmaankulman kulmakunnan kautta ja yhtyy Hämeenlinnasta Turkuun johtavaan Hämeen Härkätiehen.


title: Huovintie

text: 1640-luvulla perustettiin Turun ja Pohjanmaan välinen postilinja, joka kulki Huovintietä pitkin Oripään ja Harjavallan välisen osuuden. Se ei kuitenkaan ollut toiminnassa pitkään, sillä jo 1680-luvulla valmistui Pohjanlahden rantatie, jolle postilinja siirrettiin. Uudelle tielle siirtyi myös Porin ja Turun välinen liikenne. Tämä johti Huovintien näivettymiseen paikallistieksi.


title: Huovintie

text: Huovintien keskiaikaiseen linjaukseen tehtiin muutoksia 1700-luvun loppupuolella. Silloin se muun muassa oikaistiin Friitalan kohdalla kulkemaan joen eteläpuolelle Ulvilan ja Nakkilan väliä. Toinen merkittävä muutos oli tien siirtäminen Köyliönjärven länsirannalle. 1800-luvulla rakennettiin uusia paikallisteitä asutuskeskusten välille ja näin ylhäällä harjuilla kulkeva vanha tie jäi vähitellen lähes kokonaan käyttämättömäksi.


title: Huovintie

text: Huovintien Köyliössä oleva noin 9,5 kilometrin mittainen osuus on otettu Tielaitoksen museotieksi vuonna 1998. Museotieosuus on maantiellä 2131 oleva Järvenpään kylän ja Yttilän koulun välinen osuus.


title: Huovintie

text: Nykyään Huovintien vanha linjaus on parhaiten nähtävissä taajamien välisessä harjumaastossa. Ulvilan ja Harjavallan välillä tie on pitkälti jäänyt asutuksen, teollisuuden sekä uudempien teiden ja rautatien alle. Hiittenharjulta Huovintie johtaa alkuperäistä linjaustaan myöten Kokemäen Koomankankaalle. Säkylänharjulla se on suurimmaksi osaksi kadonnut alueella risteilevien polkujen sekaan. Varsinais-Suomessa Oripään ja Koski Tl:n välisellä osuudella Huovintie on edelleen nähtävissä kapeana hiekkatienä.


title: Huovintie

text: Huovintie kuuluu nykyään Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Bellat

text: Bellat (songhainkielinen nimitys, hausaksi "bouzou", tuaregiksi "iklan") ovat etninen ryhmä Burkina Fasossa, Nigerissä ja Malissa. He ovat tuaregien entisiä mustaihoisia orjia, jotka ovat omaksuneet isäntiensä kielen ja kulttuurin. Osa belloista on paimentolaisia ja loput maanviljelijöitä.


title: Lossujärvi

text: Lossujärvi, pohjoissaameksi "Loassojávri", on järvi Enontekiöllä, Käsivarren Yliperällä. Se on varsin pieni järvi, jonka suurin pituus koillis-lounaissuunnassa on noin 1,2 kilometriä ja suurin leveys itä-länsisuunnassa noin 980 metriä pinta-alan ollessa noin 52 hehtaaria. Järvi sijaitsee 809 metriä merenpinnan yläpuolella eli samalla korkeudella kuin Pallaksen korkein huippu. Lossujärvestä itäkaakkoon noin kahden kilometrin päässä on järven "kaimatunturi", Loassonibba.


title: Lossujärvi

text: Lossujärvellä on Metsähallituksen ylläpitämä autiotupa ja alue on erävaeltajien suosiossa. Järvi on pohjois- ja eteläpuoleltaan korkeiden ja louhikkoisten tuntureiden välissä ja tästä syystä sinne tullaan yleensä joko idästä Urtasjoen laaksoa myöten tai lännestä Norjan puolelta Didnujoen ("Didnojohka") vartta pitkin. Kumpikin tuloreitti tarjoaa eräitä Käsivarren upeimmista maisemista. Urtasjoen laaksoa ("Urtasvankka", pohjoissaameksi "Urtašvággi") ympäröi jylhät pahtaseinät mahtavimpana Urtaspahta. Didnujoen reunustat ovat avoimempaa maastoa mutta lännessä näkyvät Norjan lumihuippuiset vuoret, erityisesti 1409m korkea kolmehuippuinen Rihpogáisi. Lisäksi Didnujoki kulkee osan matkaa syvässä kanjonissa, jonka reunoilta on komeat näkymät joen kuohuviin koskiin ja putouksiin.


title: Lossujärvi

text: Lossujärven pohjoissaamenkielinen nimi tarkoittaa Lohijärveä ("luossa" tai "loassa" = lohi). Tunnettu eräretkeilijä ja vaelluskirjailija Kullervo Kemppinen käsittelee Käsivarren paikannimistöä teoksessaan "Haltian harteilla". Hän epäilee, että nimen taustalla voisi olla runsaan lohikalasaaliin järvestä joskus saanut lappalainen. Selitys ei sellaisenaan vaikuta todenmukaiselta. Nousulohta on todistettavasti tavattu Käsivarressa ylimmillään Lätäsenon Munnikurkkion tasalla (sijainti ). Lisäksi Poroenosta Munnikurkkion yläpuolelta on pyydetty kesällä 1994 lohen jokipoikanen, joka kertoo emokalojen nousseen sinne saakka. Poroenon alajuoksulta on vesireittiä pitkin vielä noin 50 kilometriä Lossujärvelle. Porojärven jälkeen reitti kapenee yhä pienemmäksi, matalammaksi ja louhikkoisemmaksi, eikä lohta ole koskaan todistettavasti tavattu edes Porojärvellä. Ainoa Käsivarren korkeimmissa vesistöissä elävä kalalaji on karuun ympäristöön sopeutunut rautu, eikä sekään kasva korkeimmilla elinalueillaan kovin suureksi.


title: Lossujärvi

text: Väärinkäsitys tai yleistys kalalajin kohdalta ei myöskään ole todennäköinen selitys, koska saamelaiset tunsivat lohen sangen hyvin erottaen sen muista lohikaloista. Näin alkuperäistä nimen taustaa voi nykyään vain arvailla. Ehkäpä se vain kuulosti jostakusta menneiden aikojen kulkijasta mukavalta. On myös mahdollista, että nimi on vuosien ja vuosikymmenten kuluessa muovautunut alkujaan aivan muuta tarkoittaneesta sanasta. Näin on käynyt monille muillekin Lapin paikannimille. Tämän toteaa Kemppinenkin "Haltian harteilla" teoksessaan.


title: Lucidi Motors

text: Lucidi Motors on italialainen pikkuformulatalli. Talli perustettiin vuonna 1991. Talli on voittanut Italian F3-sarjan mestaruuden kaksi kertaa vuosina 2007 ja 2008. Talli on kilpaillut myös Britannian F3 ja Eurocup Formula Renault-sarjoissa.


title: Puukiipeily

text: Puukiipeily on harrastus ja liikuntamuoto, jossa kiipeillään puihin ja liikutaan oksistossa.


title: Puukiipeily

text: Puukiipeilystä kehittyi järjestäytynyttä harrastustoimintaa Yhdysvalloissa 1980-luvun alussa. Arboristi ja entinen vuorikiipeilijä Peter "Treeman" Jenkins perusti järjestön nimeltä "Tree Climbers International (TCI)" ja avasi maailman ensimmäisen puukiipeilykoulun Atlantassa. Nykyisin puukiipeilyjärjestöjä on Yhdysvaltojen lisäksi monessa muussakin maassa.


title: Puukiipeily

text:
"Global Organization of Tree Climbers (GOTC)" on puukiipeilijöiden kattojärjestö, joka edustaa kiipeilyjärjestöjä ja kaikentaustaisia kiipeilijöitä. GOTC edistää turvallista ja ympäristöystävällistä puukiipeilyä seikkailun, opetuksen ja huvin vuoksi.
Puukiipeilyä pidetään turvallisena harrastuksena. TCI ei tunne tapauksia, joissa puukiipeilijä olisi loukkaantunut. Puukiipeilyä harrastetaan tehokkaimmin ja turvallisimmin köyden ja valjaiden avulla, kypärä päässä. Edistyneemmät kiipeilijät voivat käyttää erilaisia lisävarusteita.


title: Puukiipeily

text: Harrastajien mukaan puukiipeily on monella tavoin hyvää liikuntaa: Tietokirjailija Tatu Hirvonen suosittelee vanhempien antavan lastensa kiipeillä puihin, sillä se opettaa koordinaatiota. Arvaamaton kiipeilyalusta tarjoaa haastetta kiipeilijälle toisin kuin standardinmukaiset kiipeilytelineet. Hirvonen perusti Facebookiin "Kiipeä puuhun" -tapahtuman vuonna 2011.


title: Puukiipeily

text: Puukiipeilyssä järjestetään myös Suomen-mestaruuskilpailuja. Vuoden 2011 puukiipeilyn Suomen-mestaruuskilpailut käytiin Turussa. Mestaruuskilpailuissa testataan puidenhoitajien kiipeilytaitoa, -tekniikkaa ja nopeutta erilaisissa tehtävissä kuten työkiipeilyssä, nopeuskiipeilyssä, heittopainon heittotarkkuudessa, jalkalukossa ja puusta pelastamisessa.


title: Say (departementti)

text: Say on departementti Nigerin Tillabérin alueella. Se sijaitsee Sahelin vyöhykkeellä Nigerjoen varrella. Departementin pinta-ala on 14 430 neliökilometriä. Asukkaita on 307 600 henkeä (vuonna 2010, arvio).


title: Say (departementti)

text: Departementti rajoittuu idässä Tillabérin alueen Kollon departementtiin, kaakossa Dosson alueen Boboyen departementtiin sekä Beniniin, lännessä Burkina Fasoon ja pohjoisessa Téran departementtiin. Hallinnollinen keskus on Sayn kaupunki. Lisäksi siihen kuuluu kolme maalaiskuntaa: Ouro Guélédjo, Tamou ja Torodi. Tärkein elinkeino on osittain keinokasteluun perustuva maanviljely (hirssi, durra, riisi).


title: DNA:n katkoskirjo

text: DNA:n katkoskirjo eli RFLP ("restriction fragment length polymorphism") on tekniikka, joka paljastaa osan eroista homologisten DNA-sekvenssien välillä. Tekniikan nimi viittaa eri pituisiin DNA-kappaleisiin, joita syntyy kun toisistaan sekvenssiltään poikkeavia DNA-näytteitä käsitellään restriktioentsyymeillä. Erot tunnistetaan elektroforeesissa kappaleiden pituuserojen perusteella, itse DNA:n sekvenssiä määrittämättä.


title: DNA:n katkoskirjo

text: Restriktioentsyymit katkaisevat DNA:n tietyn, yleensä 4-6 emäksen pituisen spesifin tunnistusjakson kohdalta (esim. CGTACG). Mikä tahansa yhden emäksen muutos tässä tunnistusjaksossa estää katkaisemisen, ja saa aikaan poikkeavan DNA-fragmenttikirjon RFLP-analyysissä. Toisaalta myös DNA sekvenssin pituuserot kahden tunnistusjakson välissä tulevat esiin analyysissä.


title: DNA:n katkoskirjo

text: DNA:n katkoskirjo oli ensimmäisiä laajasti käytettyjä DNA-profilointimenetelmiä, ja sitä käytettiin myös genomien kartoitukseen, geneettisten sairauksien geenien paikantamiseen, sairausriskikartoitukseen ja isyystutkimuksiin. DNA:n sekvensoinnin käytön halpeneminen on tehnyt DNA:n katkoskirjosta vanhentuneen menetelmän.


title: Ouro Guéladjo

text: Ouro Guéladjo tai Ouro Guélédjo (myös "Ouro Guéladio") on maalaiskunta ja sen keskuskylä Nigerin Tillabérin alueen Sayn departementissa. Se sijaitsee Sahelin vyöhykkeellä noin 40 kilometriä Saysta länteen. Kunnassa on 25 800 (vuonna 2010, arvio) ja keskuskylässä 1 700 asukasta (vuonna 2001, väestönlaskenta).


title: Ouro Guéladjo

text: Ouro Guéladjon kunnan pinta-ala on 758 neliökilometriä. Se rajoittuu pohjoisessa Kollon departementin Bitinkodjin kuntaan, idässä Sayn departementin Sayn ja Tamoun kuntiin, etelässä Burkina Fasoon ja lännessä Torodin kuntaan. Kunta käsittää Nigeriin laskevan Gouroubijoen laakson. Se on yksi maan metsäisimmistä alueista. Eläinkunta on kärsinyt suuresti ihmisen toiminnasta.


title: Ouro Guéladjo

text: Vuonna 2002 perustettuun kuntaan kuuluu 22 hallintokylää ja 36 pikkukylää. Muutaman hengen virkamieskuntaa ja vaaleilla valittua valtuustoa johtaa kunnanjohtaja. Hallintoon osallistuvat myös Ranskan siirtomaa-aikana perustetun kantonin perinteinen päällikkö sekä 23 kyläpäällikköä.


title: Ouro Guéladjo

text: Asukkaista suurin osa on fulbeja. Lisäksi on gurmia, hausoja, djermoja ja tuaregeja.


title: Ouro Guéladjo

text: Pääasiallinen elinkeino on maanviljely. Tärkeimmät viljelyskasvit ovat hirssi, durra, lehmänpapu ja maapähkinä. Lisäksi harjoitetaan puutarhaviljelyä ja kasvatetaan hedelmäpuita. Toiseksi tärkein elinkeino on laiduntamiseen perustuva karjanhoito. Kotieläimiä ovat naudat, lampaat ja vuohet. Etelän gurmat kasvattavat sikoja ja harjoittavat mehiläistenhoitoa. Tärkeä merkitys on myös metsävarojen hyödyntämisellä. Naiset tekevät perinteisiä käsitöitä. Osa väestöstä, varsinkin nuoriso, käy kausitöissä Niameyssa ja naapurimaissa.


title: Ouro Guéladjo

text: Keskuskylään johtaa huonokuntoinen sivutie. Kunnassa on 26 alkeiskoulua, yksi madrasa, keskikoulu ja lukutaitokoulu. Terveyspalveluihin kuuluu kaksi terveyskeskusta ja 11 terveysasemaa. Vesihuolto käsittää perinteisiä ja sementillä vahvistettuja kaivoja sekä käsivoimin toimivia porakaivoja. Elintarvikehuollosta vastaavat viljapankit, valtion kaupat, varastot ja myllyt. Kunnassa on kolme toria, joilla myydään kerran viikossa lähinnä elintarvikkeita ja karjaa. Etelän toreilla käy myös burkinafasolaisia kauppiaita. Alue on lähes kokonaan matkapuhelinverkon ulottumattomissa.


title: Kristillinen pasifismi

text: Kristillinen pasifismi on vakaumus, jossa koetaan, että väkivalta ei kuulu kristilliseen uskoon.


title: Kristillinen pasifismi

text:
Matteuksen evankeliumin Vuorisaarnassa Jeesus sanoo:
""Te olette kuulleet sanotuksi: 'Silmä silmästä ja hammas hampaasta'. Mutta minä sanon teille: älkää tehkö pahalle vastarintaa; vaan jos joku lyö sinua oikealle poskelle, käännä hänelle toinenkin."" Matt.5:38-39
""Te olette kuulleet sanotuksi: 'Rakasta lähimmäistäsi ja vihaa vihollistasi'. Mutta minä sanon teille: rakastakaa vihollisianne ja rukoilkaa niiden puolesta, jotka teitä vainoavat, että olisitte Isänne lapsia, joka on taivaissa."" Matt:5:43-45
""Mutta teille, jotka kuulette, minä sanon: rakastakaa vihollisianne, tehkää hyvää niille, jotka teitä vihaavat, siunatkaa niitä, jotka teitä kiroavat, rukoilkaa niiden edestä, jotka teitä parjaavat."" Luuk.6:27-28
""Te olette kuulleet sanotuksi vanhoille: 'Älä tapa', ja: 'Joka tappaa, se on ansainnut oikeuden tuomion'. Mutta minä sanon teille: jokainen, joka vihastuu veljeensä, on ansainnut oikeuden tuomion; ja joka sanoo veljelleen: 'Sinä tyhjänpäiväinen', on ansainnut suuren neuvoston tuomion; ja joka sanoo: 'Sinä hullu', on ansainnut helvetin tulen."" Matt.5:21-22


title: Kristillinen pasifismi

text: Kristillinen pasifismi perustuu Jeesuksen vuorisaarnaan ja käskyyn "älä tapa". Ne kristityt, jotka eivät ole pasifisteja, tulkitsevat niiden tarkoittavan vain elämää siviilissä mutta ei sodassa.  Sen he tavallisesti perustelevat apostoli Paavalin sanalla siitä, että tulee olla esivallalle alamainen. Apostoli Paavali kirjoitti Roomalaiskirjeessä 13.1-5::


title: Kristillinen pasifismi

text: ""1 Jokaisen on suostuttava esivaltansa alaisuuteen. Eihän ole esivaltaa, joka ei olisi Jumalalta peräisin, häneltä ovat vallankäyttäjät saaneet valtuutensa. Joka vastustaa esivaltaa, nousee siis Jumalan säädöstä vastaan, ja ne, jotka näin tekevät, saavat rangaistuksensa. Ei sen, joka tekee oikein, tarvitse pelätä viranomaisia, vaan sen, joka tekee väärin. Jos siis tahdot elää pelkäämättä esivaltaa, tee oikein! Silloin saat siltä kiitosta. Se on Jumalan palvelija ja toimii sinun parhaaksesi. Mutta jos teet väärin, pelkää! Esivalta ei kanna miekkaa turhaan. Se on Jumalan palvelija ja panee täytäntöön väärintekijälle kuuluvan rangaistuksen. Siksi on suostuttava esivallan alaisuuteen, ei vain rangaistuksen pelosta vaan myös omantunnon vaatimuksesta.""


title: Kristillinen pasifismi

text: Joidenkin arvostelijoiden mukaan alkuseurakunnalla ei ollut yhtenäistä näkemystä armeijassa palvelemisesta ja varhaisten kirkkoisien teksteissä on mainintoja kristityistä sotilaista.


title: Kristillinen pasifismi

text: Nykyäänkin on muutamia kristillisiä yhteisöjä, jotka edellyttävät jäseniltään kristillistä pasifismia, kuten mennoniitat ja kveekarit. Useimmat kristilliset yhteisöt pitävät pasifismia sellaisena asiana, että sallivat jäsenilleen sekä pasifismin että aseellisen maanpuolustuksen.


title: Kristillinen pasifismi

text: Suomen evankelis-luterilainen kirkko opettaa "oikeutetun sodan" teologiaa eikä hyväksy hyökkäyssotia: "Kristillisen opetuksen mukaan sota on synnin seurausta. Sota voi tulla kyseeseen vain äärimmäisenä ja viimeisenä puolustuskeinona suuremman pahan ehkäisemiseksi. Tämä merkitsee muun muassa hyökkäyssodan kieltämistä. Näkemykseen liittyy niin kutsuttu oikeutetun sodan teoria, jonka ovat muotoilleet kirkkoisät Augustinus ja Tuomas Akvinolainen. Suomen evankelis-luterilainen kirkko pitää sotaa kansojen ja ihmiskunnan onnettomuutena. Tappaminen ei voi koskaan olla moraalinen velvollisuus, mutta niin kutsuttuun oikeutettuun sotaan osallistuminen on hyväksyttävää."


title: Kristillinen pasifismi

text: Nykyään kirkon asenne kristillisiin pasifisteihin on varsin suvaitseva: "Kristikunnassa ja luterilaisuudessa on sijaa myös radikaalille pasifismille, joka suhtautuu torjuvasti kaikkeen tappamiseen. Tällöin viitataan usein Kristuksen opetukseen ja esimerkkiin ja erityisesti Vuorisaarnaan."


title: Jan Mybrand

text: Jan Torsten Mybrand (s. 26. tammikuuta 1959, Kolsva, Ruotsi) on ruotsalainen näyttelijä.


title: Jan Mybrand

text: Mybrand on näytellyt sekä teatterissa että elokuvissa. Hänen nykyinen työpaikkansa on Tukholman kaupunginteatteri. Hänen elokuvaroolejaan ovat olleet muun muassa Kaj elokuvassa Black Jack, lasten hyväksikäytöstä tuomitun miehen rooli Wallander-elokuvassa Syyllisyys sekä Rasmuksen isä Kalle Blomkvist -elokuvassa "Kalle Blomkvist ja Rasmus".


title: Cephalophus brookei

text: Cephalophus brookei on Länsi-Afrikassa elävä sukeltaja-antilooppi. Se luokiteltiin aikaisemmin ogilbynsukeltaja-antiloopin alalajiksi, mutta "Mammal Species of the World"-tietokannan mukaan se on itsenäinen laji. Laji on nimetty brittiläisen luonnontieteilijän Victor Brooken mukaan.


title: Cephalophus brookei

text: "C. brookei" muistuttaa hyvin paljon ogilbynsukeltaja-antilooppia, mutta poikkeaa tästä vaaleamman, laimean kullankeltaisen värinsä puolesta. Väritys on selän kohdalla punertavan kullanvärinen. Selässä kulkee 27-67 millimetriä leveä musta juova, joka on kuitenkin hartioiden edestä epämääräinen ja ohenee takamusta kohden. Pää ja sen oleva töyhtö ovat punertavan kullanväriset. Vatsapuoli on vaaleankeltainen. Jalat ovat samanväriset kuin muu ruumis, paitsi etujalkojen sisäosista, jossa on valkoista karvoitusta. Kaulan karvoitus on hyvin ohutta. Nuoret yksilöt ovat hyvin kirjavia.


title: Cephalophus brookei

text: "Cephalophus brookei"-sukeltaja-antiloopin kallo ei ole myöskään otsan kohdalta yhtä paksu kuin ogilbynsukeltaja-antiloopilla. Silmien alapuolella olevat kuopat ovat pienet. Yläleuka on matala ja nenä suhteellisen pitkä.


title: Cephalophus brookei

text: "Cephalophus brookei"-antilooppi elää luonnonvaraisena Sierra Leonessa, Liberiassa sekä Norsunluurannikon ja Ghanan länsiosissa Voltajoen länsipuolella. Se suosii elinympäristökseen kosteita alankometsiä. "Cephalophus brookei" luokitellaan vaarantuneeksi lajiksi ja sen lukumäärä on edelleen laskussa bushmeat-metsästyksen ja elinympäristöjen häviämisen takia. Lajin kokonaiskanta arvioitiin vuonna 1999 noin 500 yksilön suuruiseksi. Sitä elää kohtalaisen yleisenä enää muutamilla alueilla kuten Sapon kansallispuistossa ja muutamalla muulla Itä-Liberian metsäalueella sekä Taïn kansallispuistossa Norsunluurannikolla. "Cephalophus brookei" kuuluu CITES-sopimuksen liitteeseen II.


title: Suomalainen Barytontrio

text: Suomalainen Barytontrio on kamarimusiikkiyhtye, johon kuuluvat Markus Kuikka (baryton), Markus Sarantola (alttoviulu) ja Jussi Seppänen (sello). Se teki ensiesiintymisensä vuonna 2002 Kuopiossa, ja on sitten konsertoinut ja tehnyt nauhoituksia Yleisradiolle ja Kuhmon kamarimusiikin osaamiskeskus Virtuosille ohjelmistonsa kulmakiviin kuuluvilla Joseph Haydnin barytontrioilla. Yhtyeen ensimmäinen, Haydnin teoksia sisältävä SACD-tallenne julkaistiin 2009. Yhtye on konsertoinut mm. Saksassa ja Ranskassa. Barytontrio on kantaesittänyt useita uusia, sille itselleen sävellettyjä teoksia.


title: Chrysaora melanaster

text: Chyrsaora melanaster on itäisen Tyynen valtameren meduusalaji. Sen uimakellon halkaisija voi kasvaa jopa 60-senttiseksi ja sen oranssipunaiset lonkerot 3 metriä pitkiksi. Lonkeroita on yleensä 24–32 kappaletta. "C. melanasteria" tavataan merenpinnasta 100 metrin syvyyteen asti.


title: Keita

text: Keita on kaupunki, kunta ja Keitan departementin hallinnollinen keskus Tahouan alueella Nigerissä. Se sijaitsee Sahelin vyöhykkeellä noin 75 kilometriä Tahouasta kaakkoon. Kunnassa on 56 000 (vuonna 2010, arvio) ja kaupunkialueella 8 600 asukasta (vuonna 2001, väestönlaskenta).


title: Keita

text: Keitan kunnan pinta-ala on 820 neliökilometriä. Se rajoittuu pohjoisessa Abalakin departementin Tabalakin, idässä Keitan departementin Ibohamanen, etelässä Garhangan ja lännessä Tamaskén kuntiin. Pinnanmuodostukseltaan alue on laaksojen halkomaa tasankoa. Tasangolla on pensas- ja heinäkasvillisuutta ja laaksoissa myös puustoa. Kasvillisuus ja eläimistö on kärsinyt suuresti ihmisen toiminnasta. Sadevesi kerääntyy muutamiin patoaltaisiin.


title: Keita

text: Kuntaan kuuluu 47 hallintokylää, yksi perinteinen kylä, yhdeksän pikkukylää sekä kolme kaupunginosaa, joiden nimet ovat Idewaran, Lissawan ja Moulela. Asukkaat ovat hausoja, tuaregeja ja fulbeja. Heistä valtaosa on muslimeja, mutta joukossa on myös animisteja.


title: Keita

text: Kaupungin kautta kulkee Tahouan ja Madaouan välinen maantie. Pääasiallinen elinkeino on sade- ja keinokasteluun perustuva maanviljely. Tärkeimmät viljelykasvit ovat hirssi, durra, lehmänpapu, maapähkinä, maissi, okra ja bataatti sekä kuivana aikana sipuli, tomaatti, peruna, kurpitsa, maniokki, vesimeloni ja salaatti. Jälkimmäisestä ryhmästä suurin osa menee myyntiin, mutta esimerkiksi hirssin tuotanto ei riitä edes perheiden omaan kulutukseen. Maanviljelyn ohella harjoitetaan lähinnä paimentolaisuuteen perustuvaa karjanhoitoa. Kotieläimiä ovat vuohet, lampaat, naudat, aasit sekä vähäisemmässä määrin kamelit, siipikarja ja hevoset. Naiset tekevät käsitöitä ja harjoittavat pienimuotoista kaupankäyntiä. Daniassa ja Galéssa on kipsi- ja kalkkiesiintymiä, joita hyödynnetään toistaiseksi vain käsivoimin. Vähintään yksi jäsen jokaisesta perheestä työskentelee muualla ansiotöissä. Matkailua alueelle ei ole lainkaan.


title: Keita

text: Kunnassa on 33 alkeiskoulua ja kolme madrasaa, yläkoulu ja keskikoulu. Vuonna 2006 alkeiskoulua kävi 65 % lapsista. Terveyspalveluihin kuuluu kaksi terveyskeskusta, synnytyslaitos, apteekki, piirisairaala ja seitsemän terveysasemaa. Palvelujen tasoa kuvaa se, että kunnassa ei ole yhtään lääkäriä. Vesihuolto käsittää kaupunkikeskuksen vesijohdon, neljä käsivoimin toimivaa pumppukaivoa ja 69 sementillä vahvistettua kyläkaivoa.


title: Supermarine Attacker

text: Supermarine Attacker on brittiläinen Supermarinen suunnittelema ja valmistama suihkuhävittäjä. Attackerin suunnittelu alkoi toisen maailmansodan aikana 1944 ja perustui ilmailuministeriön vaatimuksiin E.1/44. Koneen prototyypin ensilento oli 27. heinäkuuta 1946.


title: Supermarine Attacker

text: Konetyypin aktiiviura oli suhteellisen lyhykäinen. Se kesti vuodet 1951–1954. Brittien ohella konetyyppiä käytti Pakistanin ilmavoimat, jolla se oli käytössä maatukikohdista toimivana. Toimintamatka oli 950 kilometriä, nousukyky 1 936 m/min. ja lakikorkeus 13 715 m.


title: Supermarine Attacker

text: Attacker oli Ison-Britannian laivaston ilmavoimien ensimmäinen suihkumoottorinen hävittäjä. Lentotukialuskäyttöön suunniteltu suorasiipinen kone käytti Rolls Royce Nene 3 -suihkumoottoria.


title: Nokkosmaneetti

text: Nokkosmaneetti ("Cyanea lamarckii") on Pohjois-Atlantilla esiintyvää meduusalaji, jonka halkaisija voi kasvaa 20-senttiseksi.


title: Kuikka – alkulintu

text: Kuikka – alkulintu on valokuvaaja, biologi, kirjailija ja luontomatkaaja Mauri Leivon kuva- ja tietoteos miljoonia vuosia vanhasta kuikasta. Teos on ensimmäinen yksinomaan kuikkaan keskittyvä teos.


title: Kuikka – alkulintu

text: Leivo on viime vuosina tehnyt useita luontoaiheisia valokuvakirjoja. Kuikkakirjan taustalla on neljäkymmenen vuoden mittainen ura kuikan kuvaamisessa, mutta kirjassa hän kertoo myös autenttisiin päiväkirjamerkintöjen perusteella erityisesti yhdestä kuikkaperheestä, jonka elämää hän pääsi seuraamaan rakentamansa suojan avulla. Teoksen kuvia luonnehditaan taiteellisiksi ja graafisiksi.


title: Kuikka – alkulintu

text: Tuoreimpiin kuikkaa koskeviin tutkimuksiin perehtynyt Leivo antaa kuvien rinnalla runsaasti tietoa. Hän kertoo muun muassa, että Suomen kuikat eivät talvehdikaan Mustallamerellä ja Välimerellä, kuten usein on annettu ymmärtää, vaan luultavimmin Itämerellä. Tälle tiedolle hänellä on vahvat perusteet.


title: Kuikka – alkulintu

text: Kirjan hinnasta menee euro kuikan suojeluun. Varoilla rahoitetaan BirdLife Suomen satelliittiseurantahanketta, jolla selvitetääm, missä suomalaiset kuikat talvehtivat.


title: Cobie Smulders

text: Jacoba Francisca Maria ”Cobie” Smulders (s. 3. huhtikuuta 1982 Vancouver, Kanada) on kanadalainen näyttelijä, joka tunnetaan parhaiten rooleistaan Robin Scherbatskyna komediasarjassa "Ensisilmäyksellä" ja Maria Hillinä Marvelin elokuvissa "The Avengers" (2012), "" (2014), "" (2015) ja "" (2018). Hän on vieraillut Hillin roolissa myös televisiosarjassa "S.H.I.E.L.D. Agentit".


title: Cobie Smulders

text: Smulders kasvoi Vancouverissa, Kanadassa, mutta hänen isänsä on hollantilainen ja äitinsä englantilainen. High schoolin jälkeen hän työskenteli pari vuotta mallina New Yorkissa ennen kuin palasi Vancouveriin ja ryhtyi näyttelijäksi. Smulders sai roolin "Ensisilmäyksellä"-sarjasta 22-vuotiaana ja näytteli roolia koko yhdeksän tuotantokauden mittaisen sarjan ajan.


title: Cobie Smulders

text: Smulders ja yhdysvaltalainen näyttelijä Taran Killam menivät naimisiin vuonna 2012. Heillä on vuosina 2009 ja 2015 syntyneet lapset.


title: Diplulmaris antarctica

text: Diplulmaris antarctica on meduusalaji, joka elää Etelämantereen ympärillä. Sen uimakellon halkaisija voi kasvaa 18 senttiseksi.


title: Metateesi (kielitiede)

text: Metateesi tarkoittaa kielitieteessä sanan äänteiden tai tavujen keskinäistä paikanvaihtoa. Esimerkiksi sanassa "viitake" ('viikate') kaksi viimeistä tavua ovat vaihtaneet keskenään paikkaa. Sanan "vene" alkuperäinen muoto on ollut *"veneh", josta runokielessä käytetään metateettistä muotoa "venhe".


title: Metateesi (kielitiede)

text: Esimerkki:


title: Keita (departementti)

text: Keita on departementti Nigerin Tahouan alueella. Se sijaitsee Sahelin vyöhykkeellä. Departementin pinta-ala on 5 297 neliökilometriä. Asukkaita on 294 200 henkeä (vuonna 2010, arvio).


title: Keita (departementti)

text: Keitan departementti rajoittuu idässä Maradin alueen Dakoron departementtiin, etelässä Tahouan alueen Bouzan ja Illélan, lännessä Tahouan ja pohjoisessa Abalakin departamentteihin. Hallinnollinen keskus on Keitan kaupunki. Lisäksi siihen kuuluu kolme maalaiskuntaa: Garhanga, Ibohamane ja Tamaské.


title: Keita (departementti)

text: Tärkeimmät elinkeinot maanviljely (hirssi ja durra) sekä laiduntamiseen ja paimentolaisuuteen perustuva karjanhoito. Monet käyvät ansiotöissä muilla alueilla.


title: Kuklen

text: Kuklen () on kaupunki Plovdivin alueella Etelä-Bulgariassa. Kuklenin kunnan asukasluku on 6 418 (vuonna 2011). Kunta sijaitsee 14 kilometriä alueen pääkaupungista Plovdivista.


title: Kuklen

text: Valtaosa Kuklenista on Rodopivuoristoa mutta kunnan pohjoisosa yltää Ylä-Traakian tasangolle, jonne myös kunnan keskusta on sijoittunut.


title: Puumaa mä metsästän

text: Puumaa mä metsästän on Stigin kolmas studioalbumi, joka julkaistiin 23. toukokuuta 2012. Sen julkaisee Warner Music Finland. Albumi nousi julkaisuviikollaan Suomen virallisen albumilistan 17. sijalle ja nousi neljännellä viikollaan iTunesin ladatuimpien levyjen listan 3. sijalle.


title: Puumaa mä metsästän

text: Albumin ensimmäinen single "Laululeija" kuultiin syksyllä 2011, kun Stig kilpaili kappaleella Uuden Musiikin Kilpailussa. Stig ylsi kappaleella kilpailun finaaliin ja sijoittui lopulta kolmanneksi. Albumin kaksi muuta singleä "Ryyppy" ja Setä Tamun tekemä remix-versio kappaleesta julkaistiin 25. maaliskuuta 2012. Musiikillisesti albumi on akustisempi kuin aikaisemmat albumit. Albumi sisältää myös Stigin aikaisempia hittikappaleita uudelleensovitettuina. Albumin kappaleesta "Ryyppy" ja nimikkokappaleesta "Puumaa mä metsästän" on julkaistu musiikkivideot.


title: Ulmaridae

text: Ulmaridae on kiekkomeduusoihin (Semaeostomeae) kuuluva heimo.


title: Tyttö sinä olet meritähti

text: "Tyttö sinä olet meritähti" on rap-yhtye Yön Poltteen 3. helmikuuta 2012 julkaistu single. Kappale ylsi parhaimmillaan Suomen virallisen singlelistan sijalle seitsemän ja on ollut myös Suomen Spotify-käyttäjien toiseksi kuunnelluin kotimainen kappale.Kappaleen nimi on viittaus elokuvaan "Tyttö sinä olet tähti". Kappaleen tapahtumat sijoittuvat Gerbyyn venevalkamaan, Vaasaan. Kappaleen alussa kuullaan myös puhelimessa kauppaneuvos Rabbe Grönblomia, jolta Stig vuokraa veneen.


title: MM-rallikausi 1987

text: MM-rallikausi 1987 oli järjestyksessään rallin maailmanmestaruussarjan 15. kausi. Kausi sisälti samat osakilpailut kuin edelliskautena, ainoana muutoksena Olympus rallin siirto joulukuulta heinäkuulle.


title: MM-rallikausi 1987

text: Vuosi 1987 muutti rallin maailmanmestaruussarjaa radikaalisti, kun tehokkaat ja suositut B-ryhmän autot vaihtuivat A-ryhmän autoiksi. A-ryhmän autoilla ajettiin vuoteen 1997 asti kuljettajien maailmanmestaruudesta ja valmistajien maailmanmestaruudesta. Pistelaskujärjestelmä uudistettiin ja samalla palattiin vanhaan sääntöön, joka jätti laskuista kaksi osakilpailua valmistajien maailmanmestaruussarjasta. Nuo kilpailut vuonna 1987 olivat Uuden-Seelannin ralli sekä Norsunluurannikon ralli.


title: MM-rallikausi 1987

text: Martini Lancia omaksui parhaiten uusien autojen säädökset ja italialaisvalmistaja Lancia Delta HF 4WD autollaan hallitsikin sarjaa, kuskeinaan Juha Kankkunen, Markku Alén ja Miki Biasion. Lancia keräsi kolmestatoista osakilpailusta yhdeksän voittoa, mutta kuljettajien mestaruustaisto oli tiukkaa kolmen Lancia kuskin välillä (Kankkunen voitti ensimmäisenä maailmanmestarina toisen maailmanmestaruuden peräkkäisenä vuotena).


title: MM-rallikausi 1987

text: Audi Sport luotti edelliskauden kuljettajiinsa Hannu Mikkolaan sekä Walter Röhrliin, mutta he eivät onnistuneet samanlaiseen menestykseen kun Audin B-ryhmä aikakaudella. Audi sai kuitenkin valmistajien pisteitä muilta Audi kuljettajilta ja sijoittui lopulta valmistajien taulukossa sijalle kaksi.


title: MM-rallikausi 1987

text: The Philips Renault Elf taisteli kauden läpi Renault 11 Turbollaan, mutta ei saavuttanut mitään merkittävää, lukuun ottamatta Jean Ragnottin toista sijaa Portugalin rallista.


title: MM-rallikausi 1987

text: Volkswagen Motorsport jatkoi edelliskausien hyvää menestystä A-ryhmässä Kenneth Erikssonin kanssa, joka voitti A-ryhmän kaudella 1986. Eriksson sijoittui kuljettajien taulukossa kolmen Lancian jälkeen neljänneksi, mutta toisen hyvän kuljettajan puutteen vuoksi se jäi valmistajien taulukossa Volkswagen Lancian, Audin ja Renaultin taakse.


title: MM-rallikausi 1987

text: Ford Motor Company palkkasi kuljettajikseen Ari Vatasen ja Stig Blomqvistin, mutta taistelut huonosti toimivan Sierra XR 4x4 kanssa lopetettiin heti kättelyssä. Ford kehitti loppukaudeksi Sierra RS Cosworthin, joka vastasi odotuksiin paljon paremmin, pistäen kampoihin jopa Lancialle viimeisissä kilpailuissa.


title: Simo Ojanen

text: Simo Juhani Ojanen (s. 9. marraskuuta 1940 Urjala) on suomalainen kirjailija ja käsikirjoittaja. Hänet tunnetaan parhaiten Sirkuspelle Hermannin luojana.


title: Simo Ojanen

text: Urjalasta kotoisin oleva Ojanen opiskeli kansakoulusta päästyään Työväen Akatemiassa, jonka jälkeen hän työskenteli kymmenen vuoden ajan sanomalehtitoimittajana. Vuonna 1972 Ojanen ryhtyi vapaaksi kirjailijaksi, julkaistuaan esikoisromaaninsa kahta vuotta aiemmin. Porissa jo vuosikymmeniä asunut Ojanen on saanut useita kirjallisuuspalkintoja, muun muassa Pertsa ja Kilu -palkinnon vuonna 1999. Hänen tyttärensä Soila Ojanen on myös kirjailija.


title: Simo Ojanen

text: Ojanen tuotanto käsittää yli 20 julkaistua teosta, joista suurin osa on lasten- ja nuortenkirjallisuutta. Mukana on sekä romaaneja että kuvakirjoja. Hän julkaissut myös kaksi scifi- ja fantasiakirjallisuudeksi luettavaa teosta. 2000-luvulla Ojanen on vähentänyt proosan kirjoittamista ja jatkanut uraansa näytelmäkirjailijana. Hän on kirjoittanut yli kaksikymmentä näytelmää. Niitä ovat esittäneet lähinnä harrastajateatterit sekä muun muassa Tampereen Työväen Teatteri.


title: Simo Ojanen

text: Ojasen keksimistä hahmoista tunnetuin on Sirkuspelle Hermanni, jota hän kirjoitti TV2:lle vuosina 1978-1988. Ojanen tunnetaan myös muun muassa Pikku Kakkosessa esitetyn Kolme ässää -animaatiosarjan ja Joonas -animaatiosarjan käsikirjoittajana. Mikko Kunnaksen piirtämä sarja on myyty ulkomaille useaan eri maahan. Lisäksi Ojanen on käsikirjoittanut Rölli-televisiosarjan jaksoja.


title: Li (sukunimi)

text: Li on kiinalainen sukunimi. Se on yleensä nimen 李 (Lǐ, "Luumu") pinyin-latinisointimuoto, mutta sillä voidaan kirjoittaa myös muun muassa nimiä 理, 里 ja 黎. Li on Kiinan kansantasavallan yleisin tai toiseksi yleisin sukunimi 92 miljoonalla käyttäjällään. Se kirjoitetaan korealaisissa, hongkongilaisissa ja taiwanilaisissa nimissä usein muodossa "Lee". Korean Lee ja vietnamin Lý perustuvat samaan kiinankieliseen Li-kirjoitusmerkkiin. Kun nimen kiinalaiset, korealaiset ja vietnamilaiset kantajat lasketaan yhteen, Li on maailman yleisin sukunimi yli 100 miljoonalla kantajallaan.


title: Tazin piiri

text: Tazin piiri () on kuntatason itsehallintoalue Jamalin Nenetsian autonomisen piirikunnan koillisosassa Pohjois-Venäjällä. Piirin pinta-ala on 137 410 km ja sen hallintokeskus on Tazovskin kaupunkimainen taajama.


title: Tazin piiri

text: Tazin piirin läpi virtaa Tazinlahteen laskeva Taz-joki; piiri muodostettiin aikoinaan tämän joen vesistöalueen mukaan. Tazin piiriin sijoittuvan Tazin kylän lähistöllä porattiin huhtikuussa 1965 maaperään koereikä, joka purki maakaasua yli 1 miljoonan kuutiometrin päivävauhdilla. Tämä oli enimmäinen koko arktisen alueen ja Jamalin-Nenetsian maakaasulöytö. Nykyäänkin piirin alueella on merkittävää petrokemian tuotantoa. Kaikkia alueen maakaasu- ja öljykenttiä ei kuitenkaan suurten etäisyyksien, tiettömien taipaleiden, ikiroudan ja ankarien arktisten olojen takia hyödynnetä.


title: Tazin piiri

text: Tazin kunnallispiiri rajoittuu lounaassa Nadymin ja Purin piireihin, lännessä Obinlahteen, pohjoisessa Karanmereen, idässä Krasnojarskin aluepiiriin ja etelässä Krasnoselkupin piiriin.


title: Tazin piiri

text: Tazin piirin keskustaajaman toimii Tazovskin kaupunkimainen taajama. Piirin yhteenlaskettu asukasluku oli 2010 väestönlaskennan mukaan 16 537 henkeä.


title: Tazin piiri

text: Tazin piirin keskustaajama Tazovski on nykyään maantieyhteyden piirissä, paikallisteitä on muuallakin piirissä. Rautatie ei ulotu Tazin piirin alueelle. Tazovkista tieyhteys johtaa Urengoin kaupunkityyppiseen taajamaan ja sieltä Pur-joen takana sijaitsevaan Korotšajevon taajamaan (lähin rautatieasema). Lähin yli 100 000 asukkaan kaupunki on näistä noin 80 kilometriä itään sijaitseva Novyi Urengoi, jossa on rautatieaseman ohella lentoasema. Tazovskissa sekä Gaz-Salen (Tibei-Salen), Antipajutan, Napalkovon ja Gydan kylissä on luokkaa 2-4 kuukautta kesäkaudella avoinna oleva piensatama. Enemmistö piirin alueesta on taigaa tai subarktista tai arktista tundraa ilman valmiita, ympärivuotsia tieyhteyksiä.


title: Johannes Holopainen

text: Johannes Oskari Holopainen (s. 1988 Helsinki) on suomalainen näyttelijä. Hän opiskeli Teatterikorkeakoulussa näyttelijäntyön koulutusohjelmassa vuosina 2008–2013 ja valmistui teatteritaiteen maisteriksi. Hän teki ensimmäisen elokuvaroolinsa Saara Saarelan elokuvassa "Väärät juuret" (2009). Hän näytteli Kariluotoa Aku Louhimiehen elokuvassa "Tuntematon sotilas" (2017). Holopainen näytteli pääosan Making Moviesin tuottamassa, Juuso Laation ja Jukka Vidgrenin esikoiselokuvassa "Hevi reissu", joka sai ensi-iltansa keväällä 2018.


title: Johannes Holopainen

text: Holopainen on esiintynyt television draamasarjoissa "Sydänjää" (2006–2008), Yleisradion rikossarjassa "Tellus" (ohjaus JP Siili), jossa hän esitti ekoterroristiryhmän johtohahmoa Rike Linnaa, sekä Elisa Viihteen rikossarjassa "Kaikki synnit" (ohjaus Mika Ronkainen). Holopainen esiintyi Yleisradion tuottamassa "Jääkärit"-dokumenttielokuvassa, joka esitettiin Suomen itsenäisyyspäivänä 2015.


title: Johannes Holopainen

text: Johannes Holopainen on KOM-teatterin vakituinen näyttelijä (2016–). Hän esitti Pasia Veikko Nuutisen kirjoittamassa ja Lauri Maijalan ohjaamassa menestysnäytelmässä "Pasi was here" (2016). Opintojensa aikana Holopainen näytteli Moritzin roolin Pirkko Saision ja Jussi Tuurnan menestysteoksessa "HOMO!" Suomen Kansallisteatterissa (2011–2012). Sittemmin Holopainen on vieraillut vakituisesti Kansallisteatterissa. Holopaisen esittämä "Sotilaspoika"-monologiesitys (ohjaus Essi Räisänen) voitti pääpalkinnon Pärnun kansainvälisillä Monomaffia-teatterifestivaaleilla elokuussa 2016.


title: Johannes Holopainen

text: Holopainen on vuonna 2014 perustetun kesäisin laivalla Saimaan rantojen kyliä kiertävän Saimaan teatterin perustajajäsen.


title: Johannes Holopainen

text: Holopainen oli ehdolla Suomen Näyttelijäliiton ja Krogerus-yhtiön Vuoden nuori näyttelijä -palkinnon saajaksi vuonna 2015.


title: Franciscus Kopong Kung

text: Franciscus Kopong Kung (s. 3. elokuuta 1950) on indonesialainen roomalaiskatolinen piispa. Hänet vihittiin papiksi Larantukan hiippakuntaan 29. kesäkuuta 1982 ja nimitettiin sen koadjuuttoripiispaksi 2. lokakuuta 2001. Piispaksi vihkiminen seurasi 10. tammikuuta 2002. Pääkonsekraattorina toimi Darius Nggawa, jota avustivat Longinus Da Cunha ja Leo Laba Ladjar.


title: Franciscus Kopong Kung

text: Kopong Kungista tuli 16. kesäkuuta 2004 Larantukan piispa.


title: Leo Laba Ladjar

text: Leo Laba Ladjar (s. 4. marraskuuta 1943) on indonesialainen roomalaiskatolinen piispa. Hänet vihittiin fransiskaanien papiksi 29. kesäkuuta 1975 ja nimitettiin Jayapuran hiippakunnan vihkipiispaksi sekä Bencennan titulaaripiispaksi 6. joulukuuta 1993. Piispaksi vihkiminen seurasi 10. huhtikuuta 1994. Pääkonsekraattorina toimi Herman Ferdinandus Maria Münninghoff, jota avustivat Jacobus Duivenvoorde, Alphonsus Augustus Sowada ja Francis Xavier Sudartanta Hadisumarta.


title: Leo Laba Ladjar

text: Ladjar sai 29. elokuuta 1997 nimityksen Jayapuran piispaksi.


title: Herman Ferdinandus Maria Münninghoff

text: Herman Ferdinandus Maria Münninghoff (30. marraskuuta 1921 Woerden, Alankomaat – 7. helmikuuta 2018 Papua, Indonesia) oli alankomaalaissyntyinen, Indonesiassa uransa luonut roomalaiskatolinen piispa. Hänet vihittiin fransiskaanien papiksi 15. maaliskuuta 1953 ja nimitettiin Djajapuran hiippakunnan johtoon 6. toukokuuta 1972. Piispaksi vihkiminen seurasi 10. syyskuuta. Pääkonsekraattorina toimi Justinus Darmojuwono, jota avustivat Herman Tillemans ja Alphonsus Augustus Sowada.


title: Herman Ferdinandus Maria Münninghoff

text: Münninghoffin johtaman hiippakunnan nimeksi vaihdettiin 22. elokuuta 1973 Jayapura. Piispa jäi eläkkeelle 29. elokuuta 1997.


title: Molly Moon (hahmo)

text: Molly Moon on Georgia Byngin kirjoittaman "Molly Moon" -kirjasarjan päähenkilö. Kirjasarjan alussa Mollya kiusataan, hän asuu orpokodissa ja hänelle tapahtuu kaikenlaista kurjaa, mutta myöhemmin hän oppii hypnotisoimaan ja hänestä tulee suosittu. Myöhemmin hän oppii myös matkustamaan ajassa kristallien avulla. Hänen parhaan kaverinsa nimi on Rocky. Sarjan aikana paljastuu, että hänellä on veli tulevaisuudessa vankina.


title: Sellaisena kuin sinä minut halusit

text:
Sellaisena kuin sinä minut halusit () on Teuvo Tulion ohjaama elokuva vuodelta 1944.
Elokuvan juonena on naisen alamäki ja turmeltuminen. Fockin esittämä saaristolaistyttö Maija lähtee rakkauteen pettyneenä kaupunkiin kotiapulaiseksi. Maija rakastuu emäntänsä poikaan, joka opiskelee lääkäriksi. Emäntä estää epäsäätyisen suhteen ja antaa Maijalle rahaa. Maija odottaa lasta. Vanha mies tarjoaa hänelle paikan kotiapulaisena. Mies joutuu vankilaan ja Maija puille paljaille. Maija päätyy merimieskapakan tarjoilijaksi ja kuvaan tulevat alkoholi ja prostituutio.


title: Sellaisena kuin sinä minut halusit

text: Tulio teki elokuvasta samanaikaisesti myös ruotsinkielisen version, jossa hän käytti osittain eri näyttelijöitä. Sitä esitettiin ruotsinkielisenä suurimmista kaupungeista ainoastaan Vaasassa.


title: Sellaisena kuin sinä minut halusit

text: Tulio löysi melodraamatyylinsä tässä ensimmäisessä sotien jälkeisessä elokuvassaan. Kärjistetystä sisällöstä huolimatta elokuvan ”kouraiseva kipeys ja kuvailmaisun komeus ovat kestäneet aikaa”.


title: Viidakon tähtöset

text: Viidakon tähtöset on tositelevisiosarja, jota alettiin esittää Subilla keväällä 2012. Sarjaan valitut kymmenen julkisuudesta tuttua henkilöä joutuvat keskelle viidakkoa, jossa heidän täytyy "Selviytyjät"-sarjan tavoin selviytyä erilaisista raha- ja majoitustehtävistä.


title: Viidakon tähtöset

text: Sarjaa kuvataan Thaimaassa sijaitsevassa viidakossa. Ensimmäinen tuotantokausi kuvattiin syksyllä 2011, toinen kausi syksyllä 2012 ja kolmas kausi syksyllä 2013. Kolmannen kauden esitys aloitettiin Subilla 9. huhtikuuta 2014.


title: Viidakon tähtöset

text: Viidakon tähtöset perustuu hollantilaisen Eyeworks-tuotantoyhtiön formaattiin "Reality Queens of the Jungle" (hollanniksi "Echte Meisjes In De Jungle"). Sarja alkoi Hollannissa vuonna 2011 RTL 5-kanavalla. Ensimmäinen kausi kuvattiin Surinamessa. Toisen kauden teemana vuonna 2012 oli "Tähtöset etsivät itseään", jolloin sarjaa kuvattiin Nepalissa ja tehtävät liittyivät teeman mukaisesti itämaiseen mystiikkaan, henkisyyteen ja sisäisen harmonian etsimiseen. Kolmas kausi (2013) kuvattiin Utahin osavaltiossa Yhdysvalloissa, ja teemana oli "Preerian tähtöset". Naispuolisten kilpailijoiden lisäksi kolmannelle kaudelle osallistui viisi homoseksuaalia miestä.


title: Viidakon tähtöset

text: Saksalaisella ProSieben-kanavalla esitettiin vuonna 2013 "”Safarin tähtöset”" (saksaksi "Reality Queens auf Safari"), joka oli kuvattu Tansaniassa.


title: Viidakon tähtöset

text: Ensimmäinen tuotantokausi esitettiin 22. maaliskuuta 2012 – 24. toukokuuta 2012. Ensimmäistä jaksoa katsoi 497 000 katsojaa. Ohjelman alussa kilpailijat jaettiin kahteen joukkueeseen, Thaifuuniin ja Viidakon tiikereihin. Joukkueet kilpailivat nukkumapaikoistaan, voittajat pääsivät luksusleiriin ja häviäjät luuserileiriin. Joukkueet kilpailivat myös rahakilpailuissa, joiden voittajan kassaan lisättiin tietty summa rahaa. Kisan edetessä loppua kohden kilpailijat äänestivät toisiaan ulos kilpailusta. Lopulta myös tehtävät muuttui yksilökisoiksi ja niiden voittaja pääsi yksin valitsemansa kilpailijan kanssa nauttimaan luksusleirin hemmotteluista. Ensimmäisen tuotantokauden juonsi Ali Jahangiri ja sen voitti Anni Uusivirta.


title: Viidakon tähtöset

text: Toinen tuotantokausi esitettiin 11. huhtikuuta 2013 – 13. kesäkuuta 2013. Tälläkin tuotantokaudella kilpailijoita oli ensimmäisen kauden tapaan kymmenen, mutta tällä kertaa mukana oli myös yksi mies. Toisen tuotantokauden juonsi edellisen tapaan Ali Jahangiri. Kauden avausjaksoa seurasi 406 000 katsojaa. Kauden voitti Sabina Särkkä, joka sai voiton myötä Tarzanit -joukkueen keräämät 18 000 euroa.


title: Viidakon tähtöset

text: Kolmas tuotantokausi esitettiin 9. huhtikuuta 2014 – 11. kesäkuuta 2014. Tällä kaudella kisassa nähtiin yhteensä 11 kilpailijaa, joista kaksi luovutti jo ensimmäisessä jaksossa. Kristina Karjalainen luovutti jo lentokentällä hammastulehduksen takia ja Marianne Kallio ehti olla viidakossa vain muutamia tunteja. Toisessa jaksossa Alisa Ranta-Aho poistettiin viidakosta luvattoman esineen takia ja tilalle tuli Sanna Suutari. Kolmannen tuotantokauden juontajana toimi Tino Singh. Kauden avausjakso keräsi 340 000 katsojaa. Kisan voitti Amanda Harkimo joka sai voiton myötä Timantit -joukkueen keräämät 15 000 euroa.


title: Eurasia Motorsport

text: Eurasia Motorsport on filippiiniläinen pikkuformulatalli. Talli perustettiin vuonna 2003, jolloin talli kilpaili Formula BMW Asia-sarjassa. Talli toimi kahden vuoden ajan Minardi-tallin junioritallina vuoteen 2005 saakka. Vuonna 2010 talli voitti Formula BMW Pacific-sarjan mestaruuden. Samana vuonna talli voitti GT Asia Series-sarjan mestaruuden. Talli on kilpaillut myös menestyksekkäästi Aasian F3 ja V6 Asia Series-sarjoissa. Vuonna 2012 talli kilpailee Formula Pilota China ja JK Racing Asia Series-sarjoissa. Talli osallistuu myös GT Asia Series-sarjaan.


title: Luis Madrid Merlano

text: Luis Madrid Merlano (s. 27. lokakuuta 1946 Cartagena) on kolumbialainen roomalaiskatolinen arkkipiispa. Hänet vihittiin papiksi Istminan apostoliseen vikariaattiin 29. kesäkuuta 1971 ja nimitettiin Tibún prelaatiksi 21. toukokuuta 1988. Piispaksi vihkiminen seurasi 3. heinäkuuta. Pääkonsekraattorina toimi Angelo Acerbi, jota avustivat Gustavo Posada Peláez ja Carlos José Ruiseco Vieira.


title: Luis Madrid Merlano

text: Madrid Merlano sai 19. huhtikuuta 1995 nimityksen Cartagon hiippakunnan johtoon. Hänet nimitettiin 30. maaliskuuta 2010 Nueva Pamplonan arkkipiispaksi, jonka virkaan hänet asetettiin 22. toukokuuta.


title: José María Libório Camino Saracho

text: José María Libório Camino Saracho (s. 13. marraskuuta 1931 Santurtzi, Espanja) on brasilialainen roomalaiskatolinen piispa. Hänet vihittiin papiksi Brasiliaan 6. heinäkuuta 1958 ja nimitettiin São Miguel Paulistan hiippakunnan vihkipiispaksi sekä Urusin titulaaripiispaksi 16. kesäkuuta 1999. Piispaksi vihkiminen seurasi 29. syyskuuta. Pääkonsekraattorina toimi Alfio Rapisarda, jota avustivat Fernando Legal ja Carmelo Echenagusia Uribe.


title: José María Libório Camino Saracho

text: Camino Saracho sai 20. helmikuuta 2002 nimityksen Presidente Prudenten piispaksi, jona hän toimi, kunnes jäi eläkkeelle 16. huhtikuuta 2008.


title: Luis Augusto Castro Quiroga

text: Luis Augusto Castro Quiroga (s. 8. huhtikuuta 1942 Bogotá) on kolumbialainen roomalaiskatolinen arkkipiispa. Hänet vihittiin Consolata-lähetyssaarnaajien papiksi 24. joulukuuta 1967 ja nimitettiin San Vicente-Puerto Leguízamon apostoliseksi vikaariksi sekä Aquae Flaviaen titulaaripiispaksi 17. lokakuuta 1986. Piispaksi vihkiminen seurasi 29. marraskuuta. Pääkonsekraattorina toimi Angelo Acerbi, jota avustivat Mario Revollo Bravo ja José Luis Serna Alzate.


title: Luis Augusto Castro Quiroga

text: Castro Quiroga sai 2. helmikuuta 1998 nimityksen Tunjan arkkipiispaksi.


title: José Luis Serna Alzate

text: José Luis Serna Alzate (17. helmikuuta 1936 Aranzazu – 28. syyskuuta 2014) oli kolumbialainen roomalaiskatolinen piispa. Hänet vihittiin Consolata-lähetyssaarnaajien papiksi 23. joulukuuta 1961 ja nimitettiin Florencian apostoliseksi vikaariksi sekä Cartennaen titulaaripiispaksi 15. marraskuuta 1978. Piispaksi vihkiminen seurasi 7. joulukuuta. Pääkonsekraattorina toimi Agnelo Rossi, jota avustivat Duraisamy Simon Lourdusamy ja Lucas Moreira Neves.


title: José Luis Serna Alzate

text: Serna Alzate sai 9. joulukuuta 1985 nimityksen Florencian piispaksi, ja 8. heinäkuuta 1989 hänet nimitettiin Líbano-Hondan hiippakunnan johtoon. Hän erosi tehtävistään piispana 12. heinäkuuta 2002.


title: Scary Monsters and Nice Sprites

text: Scary Monsters and Nice Sprites on yhdysvaltalaisen elektronista musiikkia tekevän Skrillexin toinen EP, joka julkaistiin 22. lokakuuta 2010. "Scary Monsters and Nice Sprites" palkittiin parhaana Dance/Elecronica-levytyksenä Grammy Awardsissa vuonna 2012.


title: Spiritualized

text: Spiritualized on englantilainen space rock -yhtye, joka perustettiin vuonna 1990 Rugbyssa, Warwickshiressä. Yhtyeen perustaja ja keulahahmo on Jason Piercen (alias J. Spaceman). Muut yhtyeen jäsenet ovat: Thomas Wayne, Tom Edwards, Doggen, John Coxon, Kevin 'Kevlar' Bales.


title: Rafael Arcadio Bernal Supelano

text: Rafael Arcadio Bernal Supelano (28. marraskuuta 1934 Zipaquirá – 11. tammikuuta 2019) on kolumbialainen roomalaiskatolinen piispa. Hänestä tuli redemptoristi 22. elokuuta 1952, ja hän sai pappisvihkimyksensä 11. tammikuuta 1959. Hänet nimitettiin Sibundoyn apostoliseksi vikaariksi ja Amudarsan titulaaripiispaksi 27. helmikuuta 1978. Piispaksi vihkiminen seurasi 15. huhtikuuta. Pääkonsekraattorina toimi Eduardo Martínez Somalo, jota avustivat Ramón Mantilla Duarte ja Arturo Salazar Mejia.


title: Rafael Arcadio Bernal Supelano

text: Bernal Supelano sai 29. maaliskuuta 1990 nimityksen Araucan ja 10. tammikuuta 2003 Líbano-Hondan piispaksi. Hänet asetettiin jälkimmäiseen virkaan 25. maaliskuuta 2003, ja hän toimi siinä, kunnes erosi tehtävistään 28. helmikuuta 2004.


title: Fabio de Jesús Morales Grisales

text: Fabio de Jesús Morales Grisales (s. 27. heinäkuuta 1934) on kolumbialainen roomalaiskatolinen piispa. Hänet vihittiin redemptoristien papiksi 4. lokakuuta 1959 ja nimitettiin Sibundoyn apostoliseksi vikaariksi sekä Buduan titulaaripiispaksi 15. huhtikuuta 1991. Piispaksi vihkiminen seurasi 15. kesäkuuta. Pääkonsekraattorina toimi Paolo Romeo, jota avustivat Ramón Mantilla Duarte ja Rafael Arcadio Bernal Supelano.


title: Fabio de Jesús Morales Grisales

text: Morales Grisales sai 29. lokakuuta 1999 nimityksen Mocoa-Sibundoyn piispaksi, jona hän toimi, kunnes erosi tehtävistään 18. lokakuuta 2003.


title: Luis Alberto Parra Mora

text: Luis Alberto Parra Mora (s. 22. maaliskuuta 1944) on kolumbialainen roomalaiskatolinen piispa. Hänet vihittiin papiksi Bogotán arkkihiippakuntaan 9. lokakuuta 1971 ja nimitettiin Mocoa-Sibundoyn hiippakunnan johtoon 18. lokakuuta 2003. Hänet asetettiin virkaansa 16. tammikuuta 2004. Piispaksi konsekroinnin suoritti 11. joulukuuta 2003 Beniamino Stella, jota avustivat Misael Vacca Ramirez ja Olavio López Duque.


title: Babiana

text:
Babiana ("Babiana stricta") on kurjenmiekkakasveihin (heimo "Iridaceae") kuuluva laji, jota viljellään huonekasvina. Se on kotoisin Kapmaasta Etelä-Afrikasta.
__notoc__
Babianan lehdet ovat yksisirkkaisille kasveille ominaisesti silposuonisia. Kasvilla on mukulamainen maavarsi. Korkeutta babiana kasvaa 12–15 cm ilman kukintovanaa.


title: Babiana

text: Viljelyssä on monenlaisia lajikkeita, joiden kukat vaihtelevat väriltään. Tavallisesti ne ovat sinisiä tai vaaleanpunaisia valkoisin kirjavoinnein. Keväisin kukin kukintovana tuotta kuusi tai useampia miellyttävästi sitruunalta tuoksuvia kukkia käsittävän kukinnon. Hedelmä on pyöreä kota. Siemenet ovat mustia ja kovakuorisia.


title: Pieni talo preerialla (kirja)

text: Pieni talo preerialla ("Little House on the Prairie") on Laura Ingalls Wilderin kirjoittama kirja, joka julkaistiin vuonna 1935. Se kuuluu sarjaan "Pieni talo", jonka ensimmäinen kirja on "Pieni talo suuressa metsässä".


title: Pieni talo preerialla (kirja)

text: Kirja kertoo sen kirjoittajan lapsuuden perheen elämästä Independencessä Kansasin osavaltiossa vuosina 1873–1874 Lauran ollessa 5–7-vuotias. Kirjassa perhe saapuu preerialle uudisraivaajaksi, rakentaa talon, metsästää ja aloittaa maanviljelyn.


title: Bruno Tommasi

text: Bruno Tommasi (14. tammikuuta 1930 Montignoso – 17. syyskuuta 2015) oli italialainen roomalaiskatolinen arkkipiispa. Hänet vihittiin papiksi 6. heinäkuuta 1958 ja nimitettiin Pontremolin hiippakunnan piispaksi sekä Apuanian (sittemmin Massa Carrara-Pontremoli) koadjuuttoripiispaksi 10. kesäkuuta 1983. Piispaksi vihkiminen seurasi 12. heinäkuuta. Pääkonsekraattorina toimi Paolo Bertoli, jota avustivat Giuseppe Fenocchio ja Giuliano Agresti.


title: Bruno Tommasi

text: Tommasi sai 23. helmikuuta 1988 nimityksen Massa Carrara-Pontremolin piispaksi ja 20. maaliskuuta 1991 Luccan arkkipiispaksi, jona hän toimi, kunnes jäi eläkkeelle 22. tammikuuta 2005.


title: Filingué (departementti)

text: Filingué on departementti Nigerin Tillabérin alueella. Sen pinta-ala on 26 217 neliökilometriä. Asukkaita on 537 700 henkeä (vuonna 2010, arvio).


title: Filingué (departementti)

text: Filinguén departementti rajoittuu koillisessa Tahouan alueen Tchintabaraden ja Tahouan departementteihin, kaakossa Dosson alueen Dogondoutchin sekä etelässä Logan ja Boboyen departementteihin, lounaassa Tillabérin alueen Kollon ja lännessä Ouallamin departementteihin sekä pohjoisessa Maliin.


title: Filingué (departementti)

text: Departementin hallinnollinen keskus on Filinguén kaupunki. Lisäksi siihen kuuluu kuusi maalaiskuntaa: Abala, Imanan, Kourefeye Centre, Sanam, Tagazar ja Tondikandia. Tärkeimmät elinkeinot ovat maanviljely sekä laiduntamiseen ja paimentolaisuuteen perustuva karjanhoito. Monet käyvät ansiotöissä alueen ulkopuolella..


title: Imperial State Electric

text: Imperial State Electric on The Hellacopters-yhtyeen nokkamiehen Nicke Anderssonin perustama ruotsalainen rock-yhtye.


title: Basto

text: Jef Martens (s. 8. tammikuuta 1975 Hoogstraten, Belgia), taiteilijanimeltään Basto, on belgialainen house/electro tuottaja ja DJ.


title: Umberto De Morpurgo

text: Umberto Luigi De Morpurgo (12. tammikuuta 1896 Trieste, Itävalta-Unkari – 26. helmikuuta 1961 Geneve, Sveitsi) oli italialainen tennispelaaja.


title: Umberto De Morpurgo

text: De Morpurgo edusti maataan Davis Cupissa vuoteen 1933 asti, toimien joukkueen kapteenina vuosina 1922–1931. Wimbledonissa hän pääsi puolivälieriin vuonna 1928 ja Ranskan mestaruusturnauksessa välieriin 1930.


title: Umberto De Morpurgo

text: Pariisin olympialaisissa 1924 De Morpurgo saavutti pronssia kaksinpelissä, voitettuaan pronssiottelussa Jean Borotran.


title: Matka (albumi)

text: Matka on Paula Koivuniemen järjestyksessään 23. studioalbumi. Se julkaistiin 9. toukokuuta 2012 levymerkillä Warner Music Finland. Levyltä on aiemmin julkaistu discopoljentoinen kappale "Queen". "Kaiken antanut" on Anna Erikssonin säveltämä. Albumin tuottaja on säveltäjä Mika Toivanen.


title: Paperibambu

text: Paperibambu ("Bambusa vulgaris") on bambuihin lukeutuva heinäkasvi, jota voidaan pitää huonekasvina.


title: Paperibambu

text: Paperibambun alkuperä on tuntematon. Sen arvellaan olevan peräisin trooppisesta Aasiasta, Etelä-Kiinasta tai Madagaskarilta. Kaikkialla tropiikissa ja subtropiikissa paperibambu on bambulajeista viljellyin. Laji tunnetaan enimmäkseen viljeltynä, mutta viljelykarkulaisena ja villiytyneenä se on levinnyt kaikkialle tropiikkiin ja subtropiikkiin. Se on ensimmäinen Eurooppaan tuotu bambulaji ja 1700-luvulle mennessä siitä oli jo tullut suosittu kasvihuonekasvi.


title: Paperibambu

text: Paperibambu muodostaa melko harvavartisia kasvustoja ja on piikitön. Sen korret ovat sitruunankeltaisia ja vihreäraitaisia. Lehdet ovat tummanvihreitä. Varret eivät ole suoria eivätkä helposti halkaistavissa; ne ovat taipumattomia, paksuseinäisiä ja vahvoja. Korren pituus on täysikasvuisena 10–20 metriä ja paksuus 4–10 senttimetriä. Nivelet ovat hieman turvonneet. Nivelvälit ovat 20–45 senttimetrin mittaisia. Nivelissä on useita haaroja. Korren lehdet ovat karisevia ja tiheäkarvaisia. Lehtilapa on kapean keihäsmäinen.


title: Paperibambu

text: Kukinta on harvinaista, eikä kasvi tuota siemeniä. Hedelmät ovat harvinaisia, mikä johtuu siitepölyn huonosta elinkyvystä. Koko kasvusto kukkii useiden vuosikymmenten väliajoin, ja kussakin korressa on runsaasti kukkia. Kasvullinen lisääminen tapahtuu jakamalla kasvustoja, juurakon avulla, varsi- ja haarapistokkaista ja taivukkaista. Helpoin ja käytetyin kasvatusmenetelmä on pistokaslisäys.


title: Dannet

text: Dannet on maalaiskunta ja sen keskuspaikka Agadezin alueen Arlitin departementissa Nigerissa. Se sijaitsee Aïrvuoriston länsipuolella noin 50 kilometriä Arlitista etelään. Kunnassa on 9 700 asukasta (vuonna 2010, arvio).


title: Dannet

text: Kunta käsittää neljä hallintokylää, kaksi leiriä ja 18 vedenottopaikkaa. Asukkaat ovat tuaregeja. Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Osa alueesta on täysin asumatonta autiomaata.


title: Etelänherneet

text: Etelänherneet ("Baptisia") on hernekasvisuku (heimo "Fabaceae" eli "Leguminosae"), joita viljellään monivuotisina koristekasveina eli perennoina.


title: Kanankaalit

text: Kanankaalit ("Barbarea") on ristikukkaiskasveihin (heimo "Brassicaceae" eli "Cruciferae") kuuluva kasvisuku, jonka lajeja voidaan käyttää ravintokasveina. Sukuun kuuluu noin 22 lajia.


title: Shirkuh

text: Asad ad-Din Shirkuh bin Shadhi (, k. 1169) oli merkittävä sotilasjohtaja ja lyhyen aikaa Egyptin visiiri.


title: Shirkuh

text: Shirkuh syntyi kurdi Shadhi ibn Marwanille, jonka perheeseen kuului myös vanhempi poika Najm ad-Din Ayyub. Baghdadin kuvernööriksi noussut perheystävä Bihruz nosti Ayyubin merkittävään asemaan Tikritin komentajaksi. Ayyub kuitenkin toimi tehtävissään Bihruzin etujen vastaisesti, muun muassa auttaen tämän vastustajaa Imad ad-Din Zengia pakenemaan jahtaajiaan, ja lopulta joutui luopumaan tehtävistään Shirkuhin tapettua miehen riidassa vuonna 1138. Menetettyään asemansa kaupungissa, Shirkuh ja Ayuub joutuivat pakenemaan yötä vasten, ja legendan mukaan Ayuubin kolmas poika Saladin syntyi tuona yönä.


title: Shirkuh

text: Veljekset matkustivat Mosuliin ja liittyivät Zengin armeijaan. Imad ad-Din Zengin kuoltua tämän valtakunta jakautui Zengin kahdelle pojalle, ja Shirkuh päätyi palvelemaan näistä Nur ad-Dinia. Hän menestyi hovissa ja nousi lopulta Nur ad-Dinin oikeaksi kädeksi. Ayyub puolestaan toimi Zengin nimissä seitsemän vuotta Baalbekin komentajana, mutta Damaskoksen vallattua kaupungin siirtyi Damaskoksen palvelukseen. Vuonna 1154 Nur ad-Din suuntasi katseensa Damaskoksen, ja sai tämän haltuunsa verettömästi, kun kaupunki antautui Shirkuhin ja Ayyubin neuvotteluiden tuloksena. Ayyub palkittiin osuudestaan antautumisessa, ja hänet nimitettiin Damaskoksen kuvernööriksi.


title: Shirkuh

text: Vuonna 1163 Egyptin syrjäytetty visiiri Shawar anoi Nur ad-Dinilta apua valtansa palauttamiseksi, ja lupasi maksaa jälkikäteen koko sotaretken sekä tarjosi kolmannesta Egyptin vuosittaisista tuotoista. Shavar lähetettiin johtamaan sotaretkeä, ja seuraavana keväänä Shavarin joukot kukistivat vallan kaapanneen Dirgamin Bilbeisissa. Shawar ei kuitenkaan suostunut maksamaan lupaamaansa palkkiota, ja kutsui Jerusalemin kuningas Amalric I:n avukseen. Almaricin joukot pakottivat Shirkurin perääntymään Bilbeisiin, jota he piirittivät seuraavan kolmen kuukauden ajan. Tilanne laukesi kun Nur ad-Din vuorostaan hyökkäsi Antiokiaa vastaan ja kristityt joutuivat perääntymään Egyptistä.


title: Shirkuh

text: Shirkuh lähetettiin jälleen Egyptiin vuonna 1167. Hän marssi ongelmitta Kairon lähelle, mutta kohtasi siellä Amalricin armeijan, ja perääntyi kohti etelää kristityt perässään. 18. maaliskuuta 1167 joukot kohtasivat taistelussa, joka päättyi Shirkuhin voittoon ja Amalricin pakoon. Shirkuh ei kuitenkaan uskonut pärjäävänsä Kairolle välittömästi, ja johti joukkonsa Aleksandriaan, jota hallinnut Naim ad-Din oli luvannut Shirkuhille varoja ja muonaa. Tarkastettuaan kaupungin puolustuksen, Shirkuh jätti sen joukoissaan toimineen Saladinin komentoon ja lähti itse tuhannen sotilaan voimin ryöstelemään sekä hakemaan tukea etelän beduiineilta. Shirkuhin ollessa poissa Amalric ja Shawar piirittivät Aleksandrian. Saladin onnistui pidättelemään vastustajiaan Shirkuhin palaamiseen asti, ja neuvotteli hyvät ehdot antautumiselle. Shirkuh ja Saladin palasivat epäonnistuneen sotaretken päätteeksi Damaskokseen, mukanaan vetäytymisestä maksetut 50 000 dinaaria.


title: Shirkuh

text: Vuonna 1168 Amalric kääntyi entistä liittolaistaan vastaan, ja aloitti hyökkäyksen Shawaria vastaan. Tappion edessä Shawar joutui nöyrtymään, ja pyysi apua Nur ad-Dinilta. 17. jouluuta 1168 Shirkuh johti joukkonsa kolmannen kerran Egyptiin. Amalricin joukot perääntyivät Shirkuhin joukoista kuultuaan, ja Shirkuh saapui tammikuussa 1169 voittajana Kairoon. Hän mestautti Shawarin, ja teki itsestään uuden visiirin. Nur ad-Din ei ollut mielissään Shirkuhin nimityksestä, sillä pelkäsi tämän alkavan kapinoida häntä vastaan, ja takavarikoi Shirkuhin läänin Syyriassa. Shirkuh menehtyi vain kaksi kuukautta myöhemmin, ja seuraavaksi visiiriksi nousi hänen veljenpoikansa Saladin.


Tietokilpailun Pohjoismaiden-mestaruuskilpailut (Nordic Quizzing Championships) on Pohjoismaille ja Baltian maille tarkoitettu, alun perin kahden ja sittemmin kolmen vuoden välein järjestettävä tietokilpailutapahtuma. Tapahtumaan kuuluvat henkilökohtainen kilpailu, parikilpailu ja joukkuekilpailu. Kilpailua ovat isännöineet Tallinna vuosina 2008 ja 2018, Turku vuonna 2010, Kööpenhamina vuonna 2012 sekä Oslo vuonna 2015. Kilpailujen kysymykset laaditaan osallistuvien maiden yhteistyönä.


title: Tietokilpailun Pohjoismaiden-mestaruuskilpailut

text: Suomalainen Tero Kalliolevo voitti kaikki kolme jaossa ollutta mestaruutta sekä vuonna 2008 että vuonna 2010. Vuonna 2012 hän voitti jälleen henkilökohtaisen sekä parien mestaruuden mutta joukkuekilpailun voitto meni Norjaan. Vuonna 2015 Kalliolevo voitti Jussi Suvannon kanssa parikilpailun mestaruuden ja saavutti muissa kilpailumuodoissa pronssia. Norjalainen Thomas Kolåsæter voitti kotimaassaan henkilökohtaisen kilpailun ja kuului myös joukkuekilpailun voittaneeseen Norjan maajoukkueeseen. Vuonna 2018 kaikki mestaruudet jäivät Viroon ja Igor Habal voitti kolme kultamitalia.


title: Pantterikämmekkä

text: Loistobarkeria eli pantterikämmekkä ("Barkeria spectabilis", syn. "Epidendrum spectabile", "E. lindleyanum") on kämmekkäkasveihin (heimo "Orchidaceae") kuuluva laji, jota pidetään huonekasvina.


title: Malabarinpinaatti

text: Malabarinpinaatti eli malabarinpinaattio ("Basella alba") on basellakasvien heimoon ("Basellaceae") kuuluva köynnöstävä ruohokasvi, jota käytetään huone- ja ravintokasvina.


title: Kesäsypressi

text: Kesäsypressi eli kesäsuolukka ("Bassia scoparia", syn. "Kochia scoparia") on revonhäntäkasvien heimoon (Amaranthaceae) kuuluva kasvilaji, jonka suomenkielinen nimi on harhaanjohtava: kasvi ei ole mitään sukua havupuihin kuuluville sypresseille. Sitä viljellään yksivuotisena koristekasvina.


title: Bauhiniat

text: Bauhiniat eli perhospuut ("Bauhinia") ovat hernekasvien heimon ("Fabaceae") alaheimoon "Caesalpinioideae" kuuluvia puuvartiskasveja, joita voidaan pitää huonekasveina.


title: Larry the Cable Guy

text: Larry the Cable Guy (oikea nimi Daniel Lawrence "Dan" Whitney, s. 17. helmikuuta 1963 Pawnee City, Nebraska) on yhdysvaltalainen koomikko ja näyttelijä. Larry the Cable Guy on kansanomainen jokamies, joka pukeutuu baseball-lippikseen ja puhuu paksulla etelävaltojen aksentilla.


title: Larry the Cable Guy

text: Daniel Whitney aloitti stand up -koomikon uransa vielä oikealla nimellään vuonna 1986 ja siirtyi päätoimiseksi koomikoksi kaksi vuotta myöhemmin. Larry the Cable Guy -hahmon Whitney kehitti vuonna 1991, luopuen pian muista rooleistaan. Suureen suosioon hän nousi vuonna 2000 liityttyään "Blue Collar Comedy Tourille" kollegansa ja ystävänsä Jeff Foxworthyn kanssa. Larryn vuonna 2005 julkaisemaa komediaäänilevyä "The Right to Bare Arms" myytiin enemmän kuin yhtäkään komedialevyä Yhdysvalloissa 30 vuoteen.


title: Larry the Cable Guy

text: Whitney asuu Orlandossa, Floridassa vaimonsa ja kahden lapsensa kanssa.


title: Sammaljäkälä

text: Sammaljäkälä ("Massalongia carnosa", (Dicks.) Körb.) on pieni lehtijäkälä Se kasvaa kivipinnalla melko avoimilla tai puolivarjoisilla kalliojyrkänteillä. Se elää usein sammalen joukossa.


title: Sammaljäkälä

text: Sammaljäkälä on alle kolme senttimetriä korkea, liuskainen ja kasvaa ruusukkeina. Liuskat ovat alustanmyötäiset tai kohenevat, kapeat ja usein kärjestään levenevät. Sen yläpinta on harmaan- tai tummanruskea, mutta aurinkoisilla paikoilla voi olla punertavanruskea.


title: Sammaljäkälä

text: Sammaljäkälä on levinnyt maailmassa sirkumpolaarisesti. Sitä löytyy paikoitellen koko Suomesta. Laji on silmälläpidettävä (NT).


title: Mick Wingert

text: Mick Wingert (s. 1974) on yhdysvaltalainen näyttelijä. Hänet tunnetaan muun muassa ääniroolista animaatiosarjassa "".


title: Danny Jacobs

text: Daniel Charles "Danny" Jacobs, Jr. (s. 7. heinäkuuta 1968) on yhdysvaltalainen näyttelijä. Hänet tunnetaan muun muassa ääniroolista piirroselokuvassa "The Penguins of Madagascar".


title: Suppiloköynnös

text: Suppiloköynnös ("Beaumontia grandiflora") on oleanterikasvien heimoon (Apocynaceae) sijoittuva köynnöskasvilaji, jota pidetään huonekasvina.


title: Linaria hellenica

text: Linaria hellenica on yksivuotinen kannusruohojen sukuun kuuluva kasvilaji. Kasvi on kotoperäinen Kreikassa.


title: Linaria hellenica

text: "Linaria hellenica" on yksivuotinen kasvi eli se kasvaa joka vuosi siemenestä. Kasvin siemenet ovat 0,5–0,75 millimetriä paksuja ja väriltään mustanharmaita. Kasvin lehdet ovat pitkänomaisia ja litteitä, ja kooltaan 15–37 × 1–2,5 mm. Kasvin kukinnossa on 10–20 kukkaa. Suojuslehdet ovat pitkänomaisia ja pituudeltaan 3–8,5 mm. Kukkaperän pituus kukassa on 4,5–6,5 mm ja hedelmässä puolestaan 7–14 mm. Teriö on väriltään keltainen ja pituus on 14–15 mm. Kodan pituus on 5–6 × 4–4,5 mm. Kota on muodoltaan pitkänomainen. "Linaria hellenica" -kasvin varret ovat noin 50 senttimetriä pitkiä ja pystyjä.


title: Linaria hellenica

text: "Linaria hellenica" on kotoperäinen laji Kreikan Peloponnesoksella sijaitsevalla Natura 2000 -verkostoon kuuluvalla alueella. Alue käsittää Elafónisoksen saaren sekä alueita vastapäiseltä mantereelta, Neápolin luoteispuolelta. Kasvin populaatiot ovat pienikokoisia ja haavoittuvaisia ihmistoiminnan, kuten esimerkiksi matkailun, maanviljelyn ja kaupungistumisen vuoksi.


title: Christopher Knights

text: Christopher Knights on yhdysvaltalainen näyttelijä. Hänet tunnetaan muun muassa ääniroolista piirroselokuvassa "Madagascar".


title: Leopardikurjenmiekka

text: Leopardikurjenmiekka eli leopardinkukka ("Iris domestica", syn. "Belamcanda chinensis") on kurjenmiekkakasveihin kuuluva kasvilaji, jota viljellään huonekasviksi.


title: Burns

text: Burns on brittiläisperäinen sukunimi.


title: Kyynelhyasintti

text: Kyynelhyasintti ("Bellevalia pycnantha", syn. "Muscari pycnantha") on yksisirkkaiskasvilaji, joka kuuluu parsakasvien heimon (Asparagaceae) alaheimoon Scilloideae (entinen hyasinttikasvien heimo). Sitä käytetään huonekasvina.


title: Vahakurpitsa

text: Vahakurpitsa tai vahakurkku ("Benincasa hispida") on kurkkukasveihin (heimo Cucurbitaceae) kuuluva köynnöslaji, jota käytetään ravintokasvina.


title: Suklaakukka

text: Suklaakukka ("Berlandiera lyrata") on mykerökukkaiskasvi (heimo Asteraceae eli Compositae), jota viljellään yksivuotisena koristekasvina.


title: Soikulat

text: Soikulat ("Bertolonia") on suku melastomakasvien heimossa (Melastomataceae). Soikuloita kasvatetaan huonekasveina.


title: Finlandia Uistin

text: Finlandia Uistin Oy on toinen suomalainen Kalkkisissa toiminut uistinvalmistaja, jonka liikeidea perustuu vaappuviin uistimiin. Samankaltainen liikeidea on Päijänteen kalastusta varten ollut myös Rapala VMC:llä. Finlandia Uistimen perustivat Hannu ja Kalevi Kangas Kalkkisiin 1963 . Kokemusta uistinten teosta oli saatu Unto Saarisen Päijänne-uistimesta


title: Finlandia Uistin

text: 1963-1965 olivat Finlandia-Uistimen puu-uistimet Rapala-tyyppisiä. Foliopäällysteisiä musta selkäisiä balsa- tai kaarnarunkoisia puu-uistimia.


title: Finlandia Uistin

text: 1966 luotiin pyrstöä vaaputtava Invincible (englantia, suomeksi "Voittamaton") ja samalla luotiin Nils Master -tuotemerkki pääasiassa vientiä varten. Nils Master Invincible oli aluksi tasapaksu uistin, kunnes Tenojoella Lapissa kalastanut Martti Pyymäki vuolemalla ohensi uistimen perän kapeammaksi tehostaen lohenkalastusta. Kavennus siirtyi myös Finlandia Uistimen Nils Master-tuotantoon, jolloin Nils Master Invincible sai lopullisen muotonsa. Nils Master Invincible-malleja oli aluksi kuusi, sittemmin seitsemänä eri pituutena 44:n värisenä sekä syväuistimena, uppouistimena ja pintauistimena. Vuonna 2017 Invincible-malleja on 18 ja värejä pitkälti toista sataa.


title: Finlandia Uistin

text: Finlandia-Uistin osti 1978 ruotsalaisen 1940-luvulta peräisin olevan Tage Tysklindin Bete-uistin tuotemerkin.Puu-uistimet valmistetaan edelleen kotimaisena käsityönä puusta lajikkeena Abashi ja Balsa, koska kotimaisen raaka-aineen käyttö ei käyttöominaisuuksiltaan tue tuotteen laatuvaatimuksia.


title: Papinkaurat

text: Papinkaurat ("Billbergia") on ananaskasvisuku (heimo "Bromeliaceae"), jonka lajeja käytetään huonekasveina.


title: Konnantattaret

text: Konnantattaret ("Bistorta") on kasvisuku tatarkasvien (Polygonaceae) heimossa. Suvun lajeja käytetään monivuotisina koristekasveina.


title: Konnantattaret

text: Sukuun on kuvattu monia lajeja, joita on sijoitettu myös toisiin tatarsukuihin, kuten ukontattariin ("Persicaria") kuuluviksi. Lisäksi useiden lajien taksonominen sijainti on toistaiseksi epäselvä.


title: Ministerin tytär

text: Ministerin tytär oli suomalainen televisiosarja. Poliittisen satiirin on kirjoittanut Jyrki Lehtola ja ohjannut Yle TV1:lle Tiina Lymi. Sarjaa esitettiin Yle TV1:ssä seitsemän jakson verran vuoden 2010 alussa. Jokaisessa jaksossa myös vieraili tunnettuja vaikuttajia politiikasta.


title: Metsäliitto Osuuskunta

text: Metsäliitto Osuuskunta on metsäteollisuuskonserni Metsä Groupin (ent. Metsäliitto-konsernin) emoyhtiö, jonka juuret ovat syvällä 1900-luvun alussa Suomeen löytäneessä osuuskuntaliikkeessä. Metsäliitto Osuuskunta tarjoaa noin 125 000 suomalaiselle metsänomistajajäsenelleen metsänhoitopalveluja, apua ja neuvontaa puukaupan tekemisessä sekä sijoitusmahdollisuuksia. Metsäliitto Osuuskunnan omistajajäsenet omistavat yhteensä lähes puolet Suomen yksityismetsistä.


title: Metsäliitto Osuuskunta

text:
Osuustoiminta-aate oli levinnyt 1900-luvun alkupuoliskolla Suomessa monilla eri aloilla. Metsäteollisuuden puolella asia oli avoin – metsänostajina olivat ns. metsäfirmat, jotka olivat ”rengastuneet” eli kartellisoituneet. Kartellit pitivät raakapuun hintoja kurissa. Tilanne kärjistyi eristyisesti vuosien 1929–1932 lamakautena. Tilannetta kuvasi ensimmäinen, pitkäaikainen Osuuskunta Metsäliiton toimitusjohtaja Ilmari Kalkkinen vuonna 1959:
Metsäliitto syntyi 23. tammikuuta 1934 suuren laman hellittäessä. Talonpoikaiset metsänomistajat liittoutuivat sen aikaisen suurmetsäteollisuuden kartelleja vastaan. Suomalaiset metsänomistajat yhdistivät voimansa saavuttaakseen vahvemman neuvotteluaseman puukaupassa. Periaatteena oli osuustoiminta ja tavoitteena raakapuun hinnan kohottaminen. Keskeinen sen aikainen toimija asiassa oli Maataloustuottajain Keskusliitto MTK, joka oli perustetussa Metsäliitto Oy:ssä suurin omistaja. Perustetun yhtiön johtokunnan puheenjohtajaksi tuli maanviljelijä, fil.maist. Lauri Palojärvi. Tavoite perustetulla yhtiöllä oli ”"koota yhdessä puuta ja myydä sitä isoina erinä sinne, missä sai parhaimman hinnan – käytännössä ulkomaille"”. Metsäliitosta tuli siis vaihtoehtoinen myyntikanava ja kilpailun luoja.


title: Metsäliitto Osuuskunta

text:
Vuonna 1947 osuuskunnaksi muuttunut Metsäliitto aloitti teollisen toimintansa omalla sahaustoiminnalla ja 1950-luvulla toiminta laajeni kemialliseen metsäteollisuuteen.
Metsäliiton toiminta laajeni ja kansainvälistyi nopeassa tahdissa 1960-luvulta lähtien ja merkittäviä virstanpylväitä Metsäliiton historiassa olivat muun muassa Metsä-Serlan muodostaminen G.A. Serlachius Oy:n ja Metsäliiton Teollisuus Oy:n kombinaatiofuusion tuloksena vuonna 1987 sekä selluteollisuuden kasvu ja kehitys Metsä-Botnia Oy:n puitteissa. 1990-luvun kasvun aikana Metsäliitto pyrki kotimaan investointien ohella myös maan rajojen ulkopuolisille markkinoille.


title: Metsäliitto Osuuskunta

text: 2000-luvulle tultaessa Metsäliitto-konsernilla oli 25 000 työntekijää kymmenissä eri maissa. Viime vuosien voimakkaan rakennemuutoksen tuloksena konsernia on voimakkaasti tiivistetty. Vuoden 2012 helmikuussa se muutti nimensä Metsä Groupiksi ja uudisti yritysilmeensä. Samassa yhteydessä myös konsernin liiketoiminta-alueiden nimet yhtenäistyivät. Metsä Group otti käyttöön uuden yritystunnuksen, hirvenpään, joka on modernisoitu versio Metsä-Serlan (nyk. Metsä Boardin) aiemmin käyttämästä, Erik Bruunin suunnittelemasta logosta.


title: Metsäliitto Osuuskunta

text: Toimitusjohtajat v:teen 1972 ja sen jälkeen pääjohtajat:


title: Metsäliitto Osuuskunta

text: Toimitusjohtajat vuodesta 1973:


title: Metsäliitto Osuuskunta

text: Metsäliiton hallituksen puheenjohtajat:


title: Metsäliitto Osuuskunta

text: Metsäliiton hallintoneuvoston puheenjohtajat:


title: Bolbitis

text: Bolbitis ("Bolbitis heteroclita") on saniaislaji, joka kuuluu heimoon Lomariopsidaceae. Sitä kasvatetaan akvaariokasvina.


title: Damien Brunner

text: Damien Brunner (s. 9. maaliskuuta 1986 Oberlunkhofen, Sveitsi) on sveitsiläinen jääkiekkoilija, joka pelaa NLA-joukkue Luganossa. Brunner on pelipaikaltaan oikea laitahyökkääjä. Damien Brunnerin veli Adrian Brunner on myös jääkiekkoilija.


title: Damien Brunner

text: Brunner on Klotenin kasvatti. Kaudella 2005–2006 hän kävi A-juniorivuosiensa jälkeen Sveitsin 1. Ligan EHC Winterthurissa. Seuraavalla kaudella Brunner teki NLA-debyyttinsä Klotenin paidassa. Hän jatkoi Klotenissa myös kaudella 2007–2008 ja pelasi 12 ottelua vielä seuraavallakin kaudella, kunnes siirtyi NLB:n Thurgaun kautta Zugiin, jossa teki loppukauden aikana 35 ottelussa 26 pistettä.


title: Damien Brunner

text: Kaudella 2009–2010 Brunner teki 47 ottelussa 58 pistettä ja sai kutsun myös MM-kisoihin, joissa hän pelasi Sveitsin paidassa seitsemän ottelua tehden viisi pistettä. Seuraava kausi ei ollut aivan yhtä hyvä (40 ottelussa 46 pistettä), mutta kaudella 2011–2012 hän voitti ensimmäisenä sveitsiläisenä 30 vuoteen oman maansa pääsarjan pistepörssin tehtyään 45 ottelussa 60 pistettä. Edellinen sveitsiläisvoittaja oli Guido Lindemann kaudella 1981–1982.


title: Damien Brunner

text: Brunner teki kesällä 2012 sopimuksen NHL-seura Detroit Red Wingsin kanssa. NHL:n työsulun takia hän kuitenkin palasi pelaamaan Zugiin. Työsulku päättyi tammikuussa 2013 ja Brunner teki lyhennetyllä NHL-kaudella 26 pistettä 44 runkosarjaottelussa sekä yhdeksän pistettä 14 pudotuspeliottelussa. Hän oli pudotuspeleissä Detroitin paras maalintekijä viidellä osumalla.